Alegzandra/wili-2018-roplus huggingface dataset:
Vaanajds weure keuj losgelaote op e rillatief groet terrein; 'n wei, 'n meint, 'ne ranch en zoe wijer, boe ze op hun eige kinne graze. In väöl traditioneel veehawwersmaotsjappije weure de bieste koelek beperk; soms verwèlderde ze weer haaf. In Wes-Europa evels is me gewoen de wei dudelek te umperke, um 't oontsnappe vaan de keuj te veurkoume. De oetvinding vaan 't tankeledraod heet dao sterk aon bijgedrage.

Ouch boete Limbörg truuedj gutturalisering op, wie in sómmige Wès-Veluwse dialekte. Dees gutturalisering is aevel neet zoeawied dooróntwikkeldj wie in 't Limbörgs; me gebroek namelik vörm wie strangd en hongd.

Hermans, Ben. "Palatalisatie in een Limburgs Dialect: Dissimilatie als Gevolg van de OCP,'." Dialectfonologie. PJ Meertensinstituut, Amsterdam (1994).

'n Muze is ooch 'ne perzoeën, historisch mètstens 'n vrow, of 'n plaatsj, 'n laandsjap dat 'ne keunstenaer, historisch mètstens 'ne maan, inspireert öm keunswaerke te make. Professioneel keunstenaere kaome d'r mètstens aoëpelek vör oet wae of wat hön muzes zeunt. Aander verzjwake hön poziesje daomèt ömdat ze bie 't aoëpelek erkènne van hun muze ooch motte erkènne dat ze mer 'n rölke sjpäöle in 't sjtuk van ieëmes aandersj.

Dyskobolia Grodzisk Wielkopolski is de voetbalclub van Grodzisk Wielkopolski, Pole. Dyskobolia sjpeelt in 't Dyskobolia sjtadion, dat 'n capaciteit haet van 5.383 plaatsje.

De Aajdlatiense werkwäördsvörm, veur zoewied bekind, wieke neet zoe fundamenteel aof. De groetste versjèlle t'n opziechte vaan 't Proto-Indogermaans waore al oontstande. Ze voldoen natuurlek aon de klaankwètte t'n opziechte vaan later Latien, vaandao som, somos "iech bin", "veer zien" in plaots vaan sum, sumus. In 't perfectum woorte stamme dèkser geredupliceerd es in 't Klassiek Latien (Aajdlatien en Klassiek Latien dedi "iech höb gegeve", meh Aajdlatien fefeci veur Klassiek Latien feci "iech höb gemaak/gedoon").

Frits Rademacher waar 'ne zenger of troubadour oet Zittert. Hae is gebaore op 9 mei 1928 oppe houk van 't Kèrkeplein, bènne de walle van Zittert dus. Wie 'r zös jaor waor góng Frits bie 't jóngeskoor van de Sint Petruskèrk. Later woort 'r lid van 't Zittesj Gemengd Koor en 't koor Crescendo in Dounder. (Doenrade). Zien leidjes sjreef hae zelf. De eesjte twee leidjes waore veur ein revue in Dounder: Dounder mie dörpke klein en Doundesj maedje.

In 1959 wuuërt carnavalsvereiniging de Kevers opgerich. Inwoeëners van Kessel zien vanaaf dat moment Kevers en Keverinnekes en die woeëne tiedens de vastenaovend in ’t Keverriek. De vereiniging haet inmiddels zoeë'n 60 leje, actief in vuuël commissies. Ein actief jeugbesjtuur zörg d'r veur dat de jeugcarnaval laef en zoeë blieft ouch de jeug in Kessel óm carnaval te viere.

Tahiti of Otaheite is 'n eilandj in 't zuje van de Groten Oceaan. 't Beheurt same mit de eilenj Moorea en Bora Bora tót Frans Polynesië, 'n grote eilandjgroep van 118 eilenj die ligke tösse Australië en Zuud-Amerika. Väöl van dees eilenj höbbe 'ne vólkanischen oorsjprónk.
武漢市，亦稱以漢，乃中華鄂省之會，亦為七大都市於中華之中原也。方八千四百六十七公里，於西元二〇一〇年計口九百七十八萬有奇。大江與漢水會此，分之三鎮，是為武昌、漢陽、漢口也。傳唐人李白至此，題詩曰：「黃鶴樓中吹玉笛，江城五月落梅花」，故亦稱之「江城」。武漢達於晚清，至民國，譽為「東方芝加哥」。經民國至共和國之初而盛。中華民國亦起此也。

按黃帝為法，數有十等。及其用也，乃有三焉。十等者，謂「億、兆、京、垓、秭、壤、溝、澗、正、載」也。三等者，謂「上、中、下」也。其下數者，十十變之。若言十萬曰億，十億曰兆，十兆曰京也。中數者，萬萬變之。若言萬萬曰億，萬萬億曰兆，萬萬兆曰京也。上數者，數窮則變。若言萬萬曰億，億億曰兆、兆兆曰京也。

范蠡浮海出齊，變姓名，自謂鴟夷子皮，耕於海畔，苦身戮力，父子治產。居無幾何，致產數千萬。齊人聞其賢，以為相。范蠡喟然嘆曰︰「居家則致千金，居官則至卿相，此布衣之極也。久受尊名，不祥。」乃歸相印，盡散其財，以分與知友鄉黨，而懷其重寶，間行以去，止於陶，以為此天下之中，交易有無之路通，為生可以致富矣。於是自謂陶朱公。卒老死于陶，塚在南郡華容縣西，樹碑云是越之范蠡也。

周迪據臨川反，詔昭達便道征之。迪敗走，徵為護軍將軍，改封邵武縣侯。四年，陳寶應納迪，共寇臨川，又令昭達為都督討迪，至東興嶺，迪退走。昭達乃踰嶺，以討寶應。寶應據建安、晉安二郡界之湖際，水陸為柵。昭達深溝高壘，不與戰，但據上流，命軍士伐木為筏。俄而水盛，乘流放之，壞其水柵。又出兵攻其步軍，方大合戰，會文帝遣余孝頃出自海道，適至，因並力乘之，遂定閩中，執寶應、留異。以功授鎮軍將軍、開府儀同三司。

喇克達長子敬德，康熙十一年(一六七二年)封三等奉恩將軍，四十七年(一七零八年)卒。敬德次子班進泰，三十四年(一六九五年)封奉恩將軍，雍正七年(一七二九年)，以疾退。班進泰次子增誠，是年襲奉恩將軍，乾隆三十五年(一七七零年)卒。增誠次子德良阿，二十一年(一七五六年)封奉恩將軍，五十四年(一七八九年)卒。德良阿長子連祿，是年襲奉恩將軍，道光二年(一八二二年)卒。連祿次子色和洪額，是年襲奉恩將軍，同治十三年(一八七四年)卒。色和洪額三子英山，光緒九年(一八八三年)襲奉恩將軍，三十年(一九零四年)卒。英山長子桂芳，是年襲奉恩將軍，後事未詳也。

十二月初，張興祖至東平，元將馮德走，追至東阿，安山，使元將陳璧、杜天佑、蔣興等各率所部降，進圍濟寧，元守將陳秉直走也。十二月上旬，徐達引兵至濟南，元將多爾濟降，密州、蒲台、鄒平之元將，亦先後降之。徐達定仍向東略地，命傅友德攻萊陽，自還益都，東略登、萊二州。元惠宗見山東危，旨中書右丞相伊蘇、太尉知院托和齊、中書平章政事呼琳岱、陝西行省左丞相圖嚕等進山東，然諸將不從命也。

旦，三成將七萬餘眾至關原，結鶴翼之陣。自屯於笀尾山；令島津氏屯小池以為游擊；小西行長屯於北天滿山以為側翼；宇喜多秀家屯於南天滿山以為先鋒；大谷吉繼屯於藤台山以為掩應；毛利秀元、長束正家等屯於南宮山以為後援；時小早川秀秋將一萬五千眾至，自屯松尾山。三成始疑秀秋，乃遣肋阪安治、赤座直保、小川佑忠、朽木元綱將數千眾屯松尾山下，欲為監懾。

三十五年(一六零七年)，東海女真瓦爾喀部蜚悠城主策穆特黑以其屬於奔烏拉後，屢遭烏拉貝勒布占泰之辱，故願附建州也。於是，太祖命舒爾哈齊、褚英、代善率費英東、扈爾漢、揚古利三員大將，以三千兵馬即至蜚悠城收眾焉。布占泰聞之，遣其叔博克多率軍萬餘兵馬往邀擊，戰於烏碣岩。於戰中，舒爾哈齊不願與姻親戰，竟令本部人馬不動，是使建州兵幾困之。後，太祖問舒爾哈齊部將常書、納齊布之避戰之罪，舒爾哈齊形激，稱「殺之與殺吾同」。太祖雖終顧大體，為之讓，然兄弟二人之隙以大顯化也。

天啟元年，永寧宣撫使奢崇明據重慶反，亂軍陷合江、納溪、瀘州、興文。官軍敗績。是月，崇明亂軍圍成都，令石砫宣撫使秦良玉討之。十二月，調湖廣官軍入蜀平亂。天啟二年春正月，崇明部曲羅乾象投誠，邀王師共擊之，成都圍解。二月，安邦彥作亂黔中，圍貴陽。秋九月，四川總兵官楊愈懋擊蜀賊於永寧，不克死之。及是年十二月，官軍平山東賊徐鴻儒、貴陽圍解。天啟三年，秦良玉敗奢崇明於永寧，崇明南走黔中，與安邦彥互成狼狽之勢。以降數載，官軍進剿不利，終熹宗一朝為害西南，是為奢安之亂。

古衛儀邑也。魏惠王居儀邑，營大梁，始興。漢以降為浚儀縣，屬陳留郡。隋簡州郡，屬鄭州。唐武德四年平王世充，始置汴州，初領浚儀、新里、小黃、開封、封丘五縣。元和中，為宣武軍節度使治所。後周因而擴之，宋興，定都。靖康以降，金人遷中都大興府。金宣宗貞祐二年，金主復遷都汴京。宋理宗端平中，宋元滅金，隳其城邑。

民國十七年，賽圖拉設治局建邊卡隊，擴員至百，並巡防至康西瓦以遠。築堡於卡拉（又胡魯木山口）。按，設治局，民國二級行政區也，隸于省政府。初建于清季，凡某地將立新衙，先由有司豫設此局以籌備之。所謂有司，或總督署，或巡撫署，或省政府。其長為設治委員，品同清時知縣、北洋時縣知事、國民黨政府時縣長。

秦武王三年，謂甘茂曰：「寡人欲容車通三川，以窺周室，而寡人死不朽矣。」甘茂曰：「請之魏，約以伐韓，而令向壽輔行。」甘茂至，謂向壽曰：「子歸，言之於王曰『魏聽臣矣，然願王勿伐』。事成，盡以為子功。」向壽歸，以告王，王迎甘茂於息壤。甘茂至，王問其故。對曰：「宜陽，大縣也，上黨、南陽積之久矣。名曰縣，其實郡也。今王倍數險，行千里攻之，難。昔曾參之處費，魯人有與曾參同姓名者殺人，人告其母曰『曾參殺人』，其母織自若也。頃之，一人又告之曰『曾參殺人』，其母尚織自若也。頃又一人告之曰『曾參殺人』，其母投杼下機，踰墻而走。夫以曾參之賢與其母信之也，三人疑之，其母懼焉。今臣之賢不若曾參，王之信臣又不如曾參之母信曾參也，疑臣者非特三人，臣恐大王之投杼也。始張儀西并巴蜀之地，北開西河之外，南取上庸，天下不以多張子而以賢先王。魏文侯令樂羊將而攻中山，三年而拔之。樂羊返而論功，文侯示之謗書一篋。樂羊再拜稽首曰：『此非臣之功也，主君之力也。』今臣，羈旅之臣也。樗里子、公孫奭二人者挾韓而議之，王必聽之，是王欺魏王而臣受公仲侈之怨也。」王曰：「寡人不聽也，請與子盟。」卒使丞相甘茂將兵伐宜陽。五月而不拔，樗里子、公孫奭果爭之。武王召甘茂，欲罷兵。甘茂曰：「息壤在彼。」王曰：「有之。」因大悉起兵，使甘茂擊之。斬首六萬，遂拔宜陽。韓襄王使公仲侈入謝，與秦平。

初平中，從馬騰擊反羌叛氐，數有功，稍遷至校尉。建安中，曹操討袁譚、尚于黎陽，譚遣郭援、高幹等略取河東，操使鍾繇率關中諸將討之。德隨騰子超拒援、幹於平陽，德為軍鋒，進攻援、幹，大破之，親斬援首。拜中郎將，封都亭侯。每戰，常陷陳卻敵，勇冠騰軍。後騰征為衛尉，德留屬超。操破超于渭南，德隨超亡入漢陽，保冀城。後復隨超奔漢中，從張魯。操定漢中，德隨眾降。操素聞其驍勇，拜立義將軍，封關門亭侯，邑三百戶。

麗娜失德，出入青樓，與庶民私亂。西里斯者，議員也，與麗娜苟且。帝以國事，幸奧斯提亞。擇日配里斯，大宴。或曰麗娜、里斯謀逆，考未得。凱佩妮雅，一婦人也，知而面君，伏地呼曰：「麗娜與西里斯通，已行華燭之典，為里斯婦矣！」帝震怖，召眾近臣。羅馬律例，一夫一妻；妻犯不倫，夫可懲之；妻犯重婚，夫可殺之。
其人藍髮褐瞳，亭亭之大和撫子；和舞世家之女，穗乃果、小鳥二人之總角也。其人文武雙全，好古文，善文辭，因以為繆斯詞；善射藝，能劍道，而主缪斯濟勝也。常言道：「半途而廢，武士之恥也。」律己甚嚴，而及他人；性羞而凜烈，弗好裙短。鳥嘗嬌請曰：「吾子，請應之。」海未大羞，弗能拒，以短裙舞。穗乃果嘗欲罷樂伶之賽，海未怒摑之；又穗乃果嘗癡肥，責令其減，穗乃果乃反暗餐飯。海未景從，斥之。雖於人甚嚴，實愛之甚。性直不擅偽而亦好奇想；喜怒輒見於色，顏藝冠甲繆斯。嘗與鳥戲，之敗必見，屢戰屢敗，當時顏藝，堪為觀止。嘗讚穗乃果曰：「艱難困苦，玉汝於成。若逢艱難，凌之，愈行道樂道。」

遺跡類如四合院，南面為河，西面為陸，下臨石灘，高之十數米。院內之地，足容人蹴鞠，有諸馬樁殘存。去營不遠有哨樓，六邊形狀，方可六十尺許。勢絕險，環堵銃眼密佈，以擊來犯。對岸嘗有國軍乾屍冰封，面為野禽啄食成洞。為解放軍所見，遂渡河安葬之。出遺跡近百米處，有大小墳丘無數，其中約有三十處較顯。蓋自左文襄公治哨近百年來，清卒國軍之所歿者，盡葬於茲也。

學生會長，外祖俄人，故金髮。姣容蠻腰，女多好之。初以繆斯稚且少，覈問曰：「不務正業，此何為哉？校之將廢，亦非汝事。」拒繆斯立。然其性善，暗資繆斯，置其初演於網。擅舞，繆斯嘗師之。後眾人知之，繪之所以拒立繆斯者，蓋繪亦好舞，弗能遂之，而不欲繆斯同路也。後穗乃果要之，乃入。入而盡廢長幼之別，皆宜平輩稱之。輒言：「佳甚！（俄語：xopoшo）」。後傳其會長位於穗乃果。

威氏鷸（拉丁學名︰Gallinago delicata），濱鳥也，小而肥。出美加之澤地中，窠甚隱蔽，千百為群，飛集有度。羽毛多棕，雜以淡白，頭頗類鴷，喙黑，觜長如錐，凡數寸。目紋黑，足青灰，翼甚尖，狀甚可愛。以蟲、蚓、植料為食，常處泥澤。求愛之時，雄者高飛，盤旋天上，復入水中，以作殊音，雌者聽耳，擇而適之。入冬之時，群而南徒，俟春夏之際，方復還耳。遇敵寇犯，伏於田間，以惑之耳。敵近，則群而曲飛，擾其心神，故非彊者，莫之能獵。

小田原之役起，三成以參軍從，傳檄而降佐竹義宣。秀吉喜，以兩萬眾付三成，使平武藏。遂領大谷吉繼、真田昌幸諸將圍館林，降之；復圍忍城，三攻而不能下。遂會諸將議曰：「《孫子》云：不戰而屈人之兵，善之善者也。又云：上兵伐謀。吾嘗隨關白圍備中松山，身見圍堤引水之法度。今天陰雨，此法合復用於是矣！」於是設賞格，命諸軍皆負版築堤，欲俟利根川水漲而灌城塞。方五日，堤成，凡二十八里。夜，暴雨，堤決，水激三成營壘，士卒物故者數百人。三成怒，欲復圍堤，忍城將成田氏數將兵出襲，堤卒不成。諸將皆苦怨。及小田原城下，成田氏乃降。秀吉使德川家康巡館林，家康觀三成故壕壘，顧左右而哂曰：「是城也，勢平蕩而遠河川，治部乃欲效關白水攻，是所謂不知權變者矣。」於是諸將皆輕三成。三成聞之甚愧，自是大恨家康。

初，瑪竇聞沙勿略所志，以為東國之人皆好其道。及抵，覺其言過也，故遺書瑪菲曰：「查印度、日本紀事圖冊，多有誤焉。」然會士於印度見景教徒，且日本人多好其道，瑪竇遂振。在印度四年，瑪竇又學人文學，習神學。一五八零年七月廿六晉鐸後，主傳東土之民歐洲事，上書曰：「若不以我道化之，使其學而有用，僕憂東土之民恨我，使我等所為，盡成泡影。」

八月，次江陰，先遣其子李公佐，謂之曰：「汝為潛伺敵動靜虛實，毋誤。」公佐受命，即與將官邊士甯偕往。寶將啟行，軍士爭言西北風力尚勁，迎之非利。寶下令，敢沮大計者斬，遂發蘇州。大洋行三日，風甚惡，舟散不可收。寶忼慨顧左右曰：「天以是試李寶邪？寶心如鐵石，不變矣。」酹酒自誓，風即止。明日，散舟複集。

十二月五日卒，年卅五。遺《安魂曲》（Requiem）未成。後其妻康絲坦茲託其徒成之：初為蘇士米雅（Franz Xavier Süssmayer）作，後由諾伊柯姆（Sigismund von Neukomm）續之。諾伊柯姆之集成版，僅一八一九年奏於里約熱內盧，後或忘之。二〇〇六年三月十日，悼Courrières礦難，二奏。

錦衣衛，雅稱緹騎。上十二衛親軍、二十六禁軍之首也，掌侍衛、法駕、鹵簿、巡查緝捕。朝賀、朝宴時，得刃侍列於左右。每拿要犯，皆下駕貼，是貼乃刑部所批，未得貼者，雖帝王之意猶不能從。錦衣衛指揮使一人，雅稱緹帥，衛士鵝毛錦衣，承襲元制。配繡春刀。東廠置旗校，人員由本司調撥，兩相交結，同心共事。或有合稱之廠衛者。初以明洪武元年置儀鑾司，尋改拱衛司，隸親軍都尉府。洪武十五年，置十二衛親軍，改拱衛司為錦衣親軍指揮使司，遂定名，不隸都尉府。威權甚重，洪武二十六年，太祖懼之無節制，乃詔內外獄無得上錦衣衛，大小咸經法司。本司事悉歸刑部處置。天下如遇甘霖。永樂中，明成祖既起於藩王，頗得委任之重。都指揮使紀綱等，廣佈耳目，日覘懷異心者，恣意為非。英廟、憲廟兩朝，得與刑部、都察院、大理寺會同審理重案，由是刑部為之所制。憲宗成化中，令北鎮撫司所司刑罰、訟獄無需上報本司，儼然獨立於外矣。及後本司所擬令下行者，皆由北司先具其文，本司唯批閱而已，不預正事。至武宗正德中多著飛魚服。世宗肅皇帝南巡，翊衛悉出本司。明季熹宗朝天啟中，大為魏忠賢之黨所用，東廠所捕悉送錦衣獄。士人聞下北鎮撫司獄者，莫不膽寒。思宗崇禎中，錦衣都指揮使駱養性發閣臣周延儒玩忽職守事，有功。安宗簡皇帝踐祚，詔廢之。

儀禮者，正名曰禮。十三經之一也。載三代迄秦之舊禮，所謂禮儀三百，威儀三千，經士亦懼其龐雜繁複。非專事儀禮者不能行之。漢初高堂生傳《儀禮》十七篇。復有《古文儀禮》五十六篇，業已失載。及始皇焚書，《禮》已不傳，唯高堂生能誦之，生傳于蕭奮，蕭奮傳孟卿，孟卿傳後蒼，後蒼傳大戴（戴德）、小戴（戴聖）、慶普。 漢之五經，儀禮其一也，時稱禮經，晉始稱儀禮，為公卿所重，尤重《喪服》、《士喪禮》、《既夕禮》、《士虞禮》，此四者，喪禮也。逮至唐，以禮稱禮記，復又有周禮，儀禮者，三禮也。唐賈公彥撰《儀禮疏》十七卷，至南宋乃與鄭玄之註合刊，是為《儀禮註疏》。元人敖繼公有《儀禮集說》一書。四庫館臣復于《永樂大典》輯宋張淳撰《儀禮識誤》一冊。胡培翬有《儀禮正義》。儀禮者，未若擬于以色列之律法書，以其內容近似故也，三代之世，民敬天事神，而生禮節以齊風化。

古越地也。秦隸會稽郡。隋開皇九年，首修杭州城垣，江南河通終於杭，遂為東南望郡。五代錢氏保杭七十年，不興一戰，一隅安寧，建炎南渡，宋高宗以為行在，明清為杭州府。民國元年十一月三日，革命軍俘巡撫增韞，省府制，以為杭縣。民國十三年，江浙戰爭興，九月二十五日，杭州爲閩督孫傳芳所陷，浙督盧永祥遁上海，北伐誓師，孫傳芳通電下野，杭城得免兵燹。十六年，置市，二十六年，爲日軍所陷。一九四九年五月三日，解放軍入城，屬中華人民共和國，故嚴州府六縣咸入其境，以降乃省中城、艮山、筧橋、半山諸區入上城、下城、拱墅。一九七二年二月二十一日，美總統尼克松蒞杭州，署上海公報焉。一九九六年，置濱江區，二零零一年，省其境蕭山、余杭兩市，入爲區。二零零八年，市置錢江新城，始建商務樞機，遂成今制。二零一二年，地鐵通。

王夫之：「吳、蜀之好不終，關羽已死，荊州以失，曹操以乘二國之離，無忌而急於篡，關羽安能逃其責哉？羽守江陵，數與魯肅生疑貳，於是而諸葛之誌不宣，而肅亦苦矣。肅以歡好撫羽，豈私羽而畏昭烈乎？其欲並力以抗操，匪舌是出，而羽不諒，故以知肅心之獨苦也。」 、「關羽，可用之材也，失其可用而卒至於敗亡，昭烈之驕之也，私之也，非將將之道也。」（《讀通鑒論·卷九》）
乾元元年，秋九月，帝詔郭子儀率九節度兵討慶緒，攻衛州。慶緒戰潰走，獲其弟慶和，斬於京師。賊求救於史思明。思明趨鄴。明年，王師不利，九節度奔還思明，請慶緒歃血盟，不得已，以五百騎詣思明軍。先此，思明令軍中擐甲待。慶緒至，再拜伏地謝曰︰「臣不克負荷，棄兩都，陷重圍。不意大王以太上皇故，暴師遠來，臣之罪。唯王圖之。」思明恚曰︰「兵利不利亦何事，而為人子，殺父求位，非大逆邪﹖吾乃為太上皇討賊！」顧左右牽出，斬之。慶緒數目周萬志，萬志進曰︰「慶緒為君矣，宜賜死。乃并四弟縊之。思明改葬祿山以王禮。偽諡燕刺王。祿山父子僭位凡三年而滅。

治療之道有四，曰心醫、曰藥醫、曰行為教育、曰父母教育。心醫，主在調劑，使患者自知行為之不當，以增強自制之能，擴展交際之毅；藥醫則不然，或激動神經，或抑制之，勒令專心，可以精進學業，作淑天倫。若夫行為教育，旨在糾偏其持心，使患兒於歧視中，安分自守，以免懲創之不虞；而父母教育，則所以治心理，以家族為良醫，使明辨是非，解化爭憤，親子如沐春陽之中，漸次整頓、教導，內外交和，臻於痊愈。

昭和八年，倂深安郡川口村、深安郡手城村、深安郡深津村、深安郡奈良津村、深安郡吉津村、深安郡木之庄村、深安郡本庄村、沼隈郡神島村、沼隈郡佐波村、沼隈郡草戶村。 十七年，倂沼隈郡山手村、沼隈郡鄕分村。 卅一年，倂深安郡引野村、深安郡市村、深安郡千田村、深安郡御幸村、沼隈郡鞆町、沼隈郡水呑町、沼隈郡津之鄕村、沼隈郡赤坂村、沼隈郡瀨戶村、沼隈郡熊野村。 卅七年，倂深安郡深安町。 四十一年，福山市、松永市合，而爲福山市。 四十九年，倂蘆品郡蘆田町。 四十九年，倂深安郡加茂町、蘆品郡駅家町。

崇德三年(一六三八年)，其隨睿親王多爾袞南征明，自北京入山西，東取濟南，連破四十之城焉。四年(一六三九年)，以功封輔國公。五年(一六四零年)，以父阿敏之罪，固爾瑪琿削爵，廢黜宗室。順治五年(一六四八年)，固爾瑪琿複入宗室，封輔國公也。世祖福臨以其貧，賜白金三千也。六年(一六四九年)，固爾瑪琿從鄭親王濟爾哈朗南征湖廣，於湘潭擒何騰蛟，攻取永興，進固山貝子也。康熙二十年(一六八一年)十月薨，諡溫簡。

秦滅韓，良悉以家財求客刺秦王，為韓報仇，以大父、父五世相韓故。得力士，為鐵椎狙擊博浪沙中，誤中副車。秦求賊甚急。良乃更名姓，亡匿下邳。嘗游下邳圯上，有老父墮履圯下，謂良曰︰「孺子，下取履。」良取履跪履之。父以足受，笑曰︰「孺子可教矣。」出一編書，曰︰「讀此則為王者師矣。」視其書，乃太公兵法也。

希特勒既掌大權，行納粹主義，殺猶太人以應背刺說。廢凡爾賽條約，並奧地利、捷克斯洛伐克諸地，以立大德意志。復擴軍徵兵，並立海空兩軍。然英法諸國俱不欲再戰，故行綏靖之策，致令其橫行無忌。至一九三九年，因侵波蘭，遂起第二次世界大戰。通盟於義大利、日本而成軸心國。俄而亡波蘭、丹麥、挪威、荷蘭、比利時、盧森堡，復降法國、希臘諸國，又侵英國、蘇聯，雄霸歐洲，盛極一時。然一九四二年，德軍兵敗斯大林格勒，復爲英軍所敗於北非。次年，盟軍既克突尼斯，遂登陸義大利，義國遂降。一九四四年，英美聯軍登陸諾曼第，蘇聯亦起兵反攻，兵及中歐。希氏知大勢已去，乃於次年四月三十日飮彈而亡。其妻愛娃亦自酖死。

魏豹，魏諸公子也。兄魏咎，陳王立為魏王。章邯擊臨濟。咎自殺。豹走楚。楚懷王予豹數千人，徇魏地。下魏二十餘城，立為魏王。從項羽入關。羽欲有梁地，徙豹河東，為西魏王。漢王定三秦，豹以國屬焉。漢王敗，至滎陽，豹請視親病，至國，畔漢。漢王遣韓信擊豹，擄之，令豹守滎陽。楚圍急，周苛曰：「反國之王，難與共守。」遂殺豹。

初稱道奧，音みちのおく。平安朝稱陸奧，音みちのく。今稱陸奧，音むつ。《古事記》稱道奧。《日本書記》多稱陸奧。蓋謂此國僻遠，王化所不及也。孝德帝末，置道奧國，屬常陸國。久之，以東北新疆入道奧國。析之自爲一國。養老二年，析爲陸奧、石城、石背三國。四年，復合爲一國。其地接蝦夷，置陸奧按察使、鎮守府。按察使、鎮守府將軍時兼國司之職。延曆二十一年，置膽澤城，爲鎮守府治。國司、將軍遂有別。是國初狹小，日與蝦夷戰。疆域漸廣。置城柵以固之。前後凡十五柵。

是後華去桂返粵，至廣州。歲杪潛歸里。翌年誕日，終為吏所執。即訊之，驗其名，對答自若，曰：「必我也，何言此為？」問其犯事，曰：「爾知，我知，何須問哉？」又謂吏曰：「凡所欲知，列書於文。莫圖智勝於我也。」零六年六月廿六日廣州過堂。其間數訊鞫，粲然曰：「我所製毒，素無內售，只外銷也。彼嘗以黑土開我門，我亦以冰毒售其人。尋常之理也。」又自得曰：「製毒非我所矜，所矜者紅豆杉也，以固之林場，舉世莫敵也。」記者訪之，曰：「凡人皆有死，夫老病何異於銃決哉？」

謝惠連，陳郡謝氏廬陵文靖公安之末弟鐵之曾孫，康樂縣侯靈運族弟，父方明。本陽夏人，居會稽山陰。史載其自幼聰慧，未弱冠而能屬文。初，惠連與靈運同游，而名不及。性輕薄，不為父方明所知。靈運或欲作文章，苦不得妍句，竟日不就，惠連方至，立得嘉句。嘗謂此等皆非己所出，蓋有惠連神助也。辟主簿，不就。為彭城王義康法曹參軍，元嘉十年卒，年三十七。惠連有文名。復有集存世，佚。昭明文選錄惠連所著賦，詩數篇。中尤以《雪賦》稱。無子。李白《春夜宴桃李園序》云羣季俊秀，皆為惠連。

越石父賢，在縲紲中。晏子出，遭之涂，解左驂贖之，載歸。弗謝，入閨。久之，越石父請絕。晏子懼然，攝衣冠謝曰：「嬰雖不仁，免子於緦何子求絕之速也？」石父曰：「不然。吾聞君子詘於不知己而信於知己者。方吾在縲紲中，彼不知我也。夫子既已感寤而贖我，是知己；知己而無禮，固不如在縲紲之中。」晏子於是延入為上客。

初，三成俸止五百石，招致勇士渡邊勘兵衛為門客。秀吉怪而問之曰：「吾嘗以粟萬石聘是人，尚未嘗輕許。今何以竟仕卿？」對曰：「臣俸止五百石，乃盡以五百石與渡邊。吾今且為彼食客矣。」秀吉撫其背而大笑，旋益三成五百石俸。及食水口，秀吉憶前事，問三成曰：「今卿奉粟四萬石，誠以養客，復屬意幾人？」對曰：「止島勝猛一人足矣。」秀吉笑曰：「勝猛世之名將，威望素重。吾尚不能求致，安肯就汝？」三成從容對曰：「分吾俸祿之半與之，差可致也。」秀吉笑而不信。旬月，勝猛聞之，感其誠，乃舉族謁三成，曰：「君臣等祿，古今罕有。吾今請從君趨馳矣！」秀吉聞之，賜以錦袍、名馬。

刻篆書於石、是云『篆刻』。 篆書有小篆、大篆、金文、甲骨等。 差違所筆記時代也。 不可刻異時代篆書。譬如刻金文與小篆。 材石、木、金属。 凡使用石。壽山、青田、巴林等。 此中國之産。又産地浙江省、 福建省。 巴林所産内蒙古自治區 古來、篆刻用金。故可鋳造、唯所有王公官吏。 明朝時、或發見軟石。称『圖書石』。青田石之類也。今不出。 元以前、印泥以朱與水。朱以水滲、不可使細密印。 明時、某者発明新印泥。其以油、故可細密印。

曹，周諸侯也。與周同姓。伯爵。周武王弟曹叔振鐸之後。至曹伯石甫為弟武所弒，焉始稱公。晉文公少時過曹，曹不禮文公。及文公霸，乃伐曹。滅之。會文公有疾，曹使豎候獳說文公曰，曹與晉皆與周同姓，今晉滅曹，是滅兄弟也，非禮。文公嘉納其言，遂復曹伯之爵。周敬王三十三年，曹為宋滅。曹伯陽見害。晉國雖力能救，而不救曹。曹叔振鐸絕祀。
毛遂比至楚，與十九人論議，十九人皆服。平原君與楚合從，言其利害，日出而言之，日中不決。十九人謂毛遂曰：「先生上。」毛遂按劍歷階而上，謂平原君曰：「從之利害，兩言而決耳。今日出而言從，日中不決，何也？」楚王謂平原君曰：「客何為者也？」平原君曰：「是勝之舍人也。」楚王叱曰：「胡不下！吾乃與而君言，汝何為者也！」毛遂按劍而前曰：「王之所以叱遂者，以楚國之眾也。今十步之內，王不得恃楚國之眾也，王之命縣於遂手。吾君在前，叱者何也？且遂聞湯以七十里之地王天下，文王以百里之壤而臣諸侯，豈其士卒眾多哉，誠能據其勢而奮其威。今楚地方五千里，持戟百萬，此霸王之資也。以楚之彊，天下弗能當。白起，小豎子耳，率數萬之眾，興師以與楚戰，一戰而舉鄢郢，再戰而燒夷陵，三戰而辱王之先人。此百世之怨而趙之所羞，而王弗知惡焉。合從者為楚，非為趙也。吾君在前，叱者何也？」楚王曰：「唯唯，誠若先生之言，謹奉社稷而以從。」毛遂曰：「從定乎？」楚王曰：「定矣。」毛遂謂楚王之左右曰：「取雞狗馬之血來。」毛遂奉銅槃而跪進之楚王曰：「王當歃血而定從，次者吾君，次者遂。」遂定從於殿上。毛遂左手持槃血而右手招十九人曰：「公相與歃此血於堂下。公等錄錄，所謂因人成事者也。」

方是時也，北美殖民地日進，農地益增，若維珍尼亞、卡羅來納之菸草場；南卡羅來納、喬治亞之稻場；加勒比海諸島之糖場等。然地多而人乏，所收難增，遂有買奴於非洲而蓄於北美者。由是日久，非洲之民益苦，顛沛流離，歸家無期，受盡煎熬。惜乎無論南北，咸以為然，南方諸州，以奴務農，北方諸州，則售之圖利焉。

啟東民亂 江蘇啟東，傍長江入海口，民樸地實，漁業豐饒。初，有紙廠欲建排污口於此，官府因利許之，鄉民恐受環境污染之害，數訴其怨，皆不聽，民怒乃生。六月初十，萬人集結，相與為伴，破警戒，攻市府，市長不得循，為婦人扒衣羞之。复抄查，更有名煙貴酒、淫穢之物出自官署。官府懼事大，或有變，乃布公牘以撫民，止排污項目。

康王即皇帝位，授光州觀察使，世忠請移都長安，下兵收兩河，時論不從。初建御營，為左軍統制。是歲，世忠討單州賊魚臺，又擊黎驛叛兵，群盜悉平。建炎二年，陞定國軍承宣使。帝如揚州，世忠以所部從，授鄜延路副總管，加平寇左將軍，屯淮陽。三年，帝如錢塘，由海道赴行在。苗傅、劉正彥反，詔受武勝軍節度使、御營左軍都統制，擒正彥及傅送行在，皆伏誅。授檢校少保、武寧昭慶軍節度使。兀朮入侵，以世忠為浙西制置使，守鎮江。既而兀朮分道渡江，世忠退保江陰。邀擊之，相持黃天蕩者四十八日，兀朮窮蹙，絕江遁去。世忠收餘軍還鎮江，拜檢校少保、武成感德軍節度使，神武左軍都統制。建安范汝為反，以世忠為福建、江西、荊湖宣撫副使，群賊遂平，授太尉，師還為江南東、西路宣撫使，置司建康。紹興三年，進開府儀同三司，充淮南東、西路宣撫使，置司泗州。四年，以建康、鎮江、江東宣撫使駐鎮江。是歲，金人與劉豫合兵，入侵，世忠親提騎兵，疾馳擊敵，金軍人馬俱斃。五年，進少保。六年，授武寧安化軍節度使、京東淮東路宣撫處置使，置司楚州。兼節制鎮江府，賜號揚武翊運功臣，加橫海、武寧、安化三鎮節度使，會秦檜主和議，命世忠徙屯鎮江。

肋長三尺五寸，廣三寸，厚二寸五分；左右同前。前軸孔分墨去頭四寸，徑中二寸。前腳孔分墨去頭四寸五分，長一寸五分，廣一寸。槓孔去前腳孔分墨三寸七分，孔長二寸，廣一寸。後軸孔去前槓分墨一尺五寸，大小與前同。後腳孔分墨一寸二分去後軸孔三寸五分，大小與前同。後槓孔去後腳孔分墨二寸七分，後載克去後槓孔分墨四寸五分。前槓長一尺八寸，廣二寸，厚一寸五分。後槓與等。板方囊二枚，厚八分，長二尺七寸，高一尺六寸五分，廣一尺六寸：每枚受米二斛三斗。從上槓孔去肋下七寸：前後同。上槓孔去下槓孔分墨一尺三寸，孔長一寸五分，廣七分：八孔同。前後四腳廣二寸，厚一寸五分。形制如象，軒長四寸，徑面四寸三分。孔徑中三腳槓，長二尺一寸，廣一寸五分，厚一寸四分。

曼施坦因（德語：Erich von Manstein），德國之將也。原名埃利希馮列溫斯基，西普魯士貴族炮兵將軍十子也，一八八七年十一月二十四日生於柏林。俄而過繼諸其姨父，遂改為弗裡茨埃利希馮曼施坦因。一九零六年任近衛步兵三團見習軍官，次年晉少尉。一三年入柏林軍校。次年升中尉。是年，歸近衛步兵三團，俄而任近衛二備團副官。一戰既起，曼施坦因戰俄於西，傷，俄而至軍參部任參謀，後北攻波蘭。於是歸西線任騎戰步戰科長。一五年，晉上尉。

達寶惜其術，自闞澤、殷禮皆名儒善士，達秘而不告。太史丞公孫滕少師事達，拜跪而請其術。達曰：「吾先人得此術，欲圖為帝王師，至仕來三世，不過太史郎，誠不欲復傳之。且此術微妙，頭乘尾除，一算之法，父子不相語。然以子篤好不倦，今真以相授矣。」飲酒數行，達起取素書兩卷，大如手指，達曰：「當寫讀此，由自解也。吾久廢，不復省之。今欲思論一過，數日當以相與。」滕如期往，至乃陽求索書，驚言失之，云：「女婿昨來，必是渠所竊。」遂從此絕。

友諒忿疆土日蹙，治樓船數百艘。載其家屬百官，盡銳圍洪都。守將朱文正、鄧愈堅守，三月不能下，元璋自將救之，友諒乃撤圍，東出鄱陽湖，逆戰，遇於湖中之康郎山。友諒集巨艦，連鎖為陣，元璋兵不能仰攻，乃縱火焚友諒舟，友諒大敗，欲退保鞋山，元璋已先扼湖口，邀其歸路。持數日，漢軍乏食，突圍出湖口，諸將自上流邀擊之，大戰涇江口。漢軍且鬥且走，友諒從舟中引首出，有所指撝，驟中流矢，貫目睛及顱，死。其軍大潰。長子善兒被執。友諒僭號凡四年。

又曰：「自古天下汨亂，繫於用人。祖宗於此，最得其要。太祖用呂餘慶，太宗用王禹偁，真宗用張知白，皆從下列置諸要途。人君欲得英傑之心，固當不次飭拔。必待薦而後用，則守正特立之士，將終身晦迹矣。」左司諫江公望論繼述事當執中道，不可拘一偏。徽宗出示其疏，純禮贊之曰：「願陛下以曉中外，使知聖意所嚮，亦足以革小人徇利之情。乞褒遷公望，以勸來者。」

一八年戰既休，曼施坦因任參謀於德國一復軍委員會，二零年任連指揮官。二七年，銜至少校。二九年轉至德國兵部參謀本部一廳。二十年代初，娶林茨一戎馬世家之女為妻，二二年，長子生。二十年代末，曼施坦因周遊歐洲列國研習戰車之道。一九三二年，升中校，次年，上校。是時，納粹始當政，待擴軍備戰。三五年，曼施坦因轉至德陸軍總參謀部。次年十月，升少將，任德陸軍總參謀總部第一軍需部長，俄而升至德陸軍總部首席副參謀總長，始能治軍。三八年四月，任李格尼茲一八步兵師主管。三九年四月一日晉中將。始從倫斯特將軍任德南軍參謀長整軍備征波蘭。九月，突襲之。曼施坦因調度有方，連連告捷，速殲其主力而圍其都華沙。曼施坦因獻策以炮兵空軍轟炸再短期水糧而破之九月二十八日波蘭降。德南軍僅折兵三萬。

天降祉福，唐叔得禾，異母同穎，獻之成王，成王命唐叔以餽周公於東土，作餽禾。周公既受命禾，嘉天子命，作嘉禾。東土以集，周公歸報成王，乃為詩貽王，命之曰鴟鴞。王亦未敢訓周公。成王七年二月乙未，王朝步自周，至豐，使太保召公先之雒相土。其三月，周公往營成周雒邑，卜居焉，曰吉，遂國之。成王長，能聽政。於是周公乃還政於成王，成王臨朝。周公之代成王治，南面倍依以朝諸侯。及七年後，還政成王，北面就臣位，躬躬如畏然。初，成王少時，病，周公乃自揃其蚤沈之河，以祝於神曰：「王少未有識，奸神命者乃旦也。」亦藏其策於府。成王病有瘳。及成王用事，人或譖周公，周公奔楚。成王發府，見周公禱書，乃泣，反周公。
刺史，原朝廷所遣，以督察地方；後因為地方官職名。漢武時，分全國以十三部，部置刺史。成帝改稱州牧，哀帝時復稱刺史。魏晉於要州置都督兼領刺史，職權益重。隋煬帝、唐玄宗再改州為郡，改稱刺史為太守。後又改郡為州，稱刺史。此後太守與刺史互名。宋於州置知州，而無刺史職任。刺史之名，特武臣升遷之階。元明廢名，清僅用為知州之別稱。

哈耶克嘗聞維塞爾講習，尊民主社會主義，及至為米塞斯之吏，又聞其道，遂棄社會主義，深究其弊，著書而理之。其書《到奴役之路》，大斥社會主義之策，謂凡集體主義之世必至獨夫當政，納粹德國與蘇聯之治皆此類也。若行中央計劃，則不以互市通有無，卻以肉食者寥寥數人理百業，然肉食者不明互通有無之理，以至齟齬百出，或以强權為之。如若失策，百姓皆以為國府無能，遂托強人執牛耳，由是極權之治始成矣。一旦互市之自由不存，則生食為用之自由焉附。

后性驕奢，好珍玩。輒讒於君，陷眾臣於不倫，奪異己之家財。塞內卡者，羅馬文士也。麗娜恨之，讒曰：「內加與長公主通。」放於科西嘉島，奪家財，麗娜納之。阿吉阿提克斯者，前執政官也，本貫高盧。克斯一門，戰功勳赫，人皆敬之。有私宅，甚綺麗。麗娜妒，讒於君，誣以大逆。有司系克斯，克斯曰：「乞得面君，自陳清白。」上釋克斯，旋賜死。克斯曰：「吾竟喪於婦人之手！」破腕死，年五七。麗娜納其宅邸。

五月初，連克安定、會州、靖寧、隆德，經蕭關往平涼，一面分兵屯要害之延安及涇州，一面使張渙率騎窺慶陽。張思道早於王師克臨洮時，留弟良臣與部將姚軍守慶陽，己則走寧夏，然為庫庫擒也。張渙使招良臣，張良臣知其兄為庫庫治罪，決定降明，而遽复叛。徐達令四面圍慶陽城，張良臣恃險，而向塞外之庫庫求救焉。庫庫為救慶陽，分兵三路牽制明兵，一路攻大同欲下太原，一路攻鳳翔，一路攻涇州。七月中旬，庫庫將哈布南下攻原州，致使局為之大變也。徐達見庫庫兵勢甚猛，暫取守，命徐禮守驛馬關、葉石真守彭原、韋正守鄶州、傅友德、薛顯守靈州，控扼要害焉。既而，哈布克涇州，致徐達軍腹背受敵，幸得馮國勝自驛馬關引兵救之，乃將哈札兒卻之。八月上旬，張良臣在慶陽糧餉盡，外援無望，其將開城降之。數日後，庫庫遣往大同、鳳翔之兵，亦被明兵擊破也。

咸康七年，晉封文明帝為燕王，亦以儁為世子，假節、安北將軍、東夷校尉、左賢王。永和四年，文明帝崩，太子慕容儁嗣王爵也。六年，趙大將軍冉閔帝於鄴，景昭帝亦分兵三路南伐，自率中軍出盧龍，拔薊，而遷於薊。景昭帝初仍以江左之燕王居之，然於八年自為帝也。景昭帝置百官，改元元璽。景昭帝在位滅冉魏，入據本由趙所據之中國，並移都鄴，大燕入盛，終與南之晉、關中之秦鼎足，且於時，力之强者。

又說六書轉注，以為從偏旁轉相注。《說文》曰：「轉注者，建類一首，同意相受，考老是也。」後序曰「其建首也，立一為耑」，即建類一首之謂也。如示為部首，從示之偏旁註為神祇等字，從神祇注為祠祀祭祝等字，展轉相注，皆同意為一類。戴震指爾雅詁訓為轉注，而不知詁訓出於後來，非制字時所豫有也。段玉裁引戴說，又言爾雅字多假借，而不知假借者本無其字，今如初、哉、首、基之訓，非本無首字，而假初、哉諸字以當之也。其他所著學說，能持漢、宋儒者之平。禮論、治論諸篇，皆稽古證今，通達政體。

《朝邑王墓誌》：「王諱祁鎔，鄭靖王之子，母妃張氏，宣德八年十一月初八日嫡生，正統八年三月初九日冊封為朝邑王，成化二十三年十一月十六日以疾薨，享年五十有五，妃呼氏，群牧所副千戶斌之女；繼妃楊氏，南城兵馬副指揮源之女，俱無出，上聞訃哀悼，輟朝一日，遷官諭祭，諡曰榮簡，命有司喪葬如制，在京親王及文武官皆致祭焉，以弘治元年葬於太行山之原，嗚呼！王生長宗室，為國藩輔，茂膺封爵，貴富兼降，壽考今終，夫復何憾，用述其□，納諸幽壙云。」

路易巴斯特，法國多勒人也。路易博通群書，潛樂化學，尤好探研微生物，乃鼻祖。師從巴黎師院，一八四七年畢其業，次年始教授物理。其後數年，遂乃研岐陽之術。一八八一年研狂犬症，四年乃得其疫苗。七月六日有九歲幼童梅斯特傷於犬，無可救，路易注以疫苗，活之。一八八七年中風，卒於一八九五年。其首倡生源說以悖自生說，揚胚種說，宣預防接種之法，世稱「格致學之完人」。

道光間鴉片戰爭起，廿一年，琦善定和約，以香港島屬英人。英駐華商務總監義律遂於水坑口登陸，自為行政官。後中英皆背約，清終敗績，訂《南京條約》，以香港島永為英王屬土，築維多利亞城，以治斯土。後清再敗，割九龍、租新界，次第入香港界內。二戰時，為日本所據，戰後廢舊約，唯香港仍為英屬。內戰起，多有南來避戰者，戶口日充。中華人民共和國立，紳士南逃至香港，營實業者眾，香港日興，為東亞名城，號「東方之珠」。後廿年，新界租約將至，中英始商香港所屬。一九八四年，《中英聯合聲明》立，議定一九九七年香港全境交予中華人民共和國。

一六年三月，日本放送協會告云，群萌會諸作，且擇其一，增廣改編，映於電視。而未言何擇。八月，群萌會告以網頁，曰：「所擇，《龍之牙醫》。將改作長編，分上下二部。」庵野秀明任製作總監，並指導音響。鶴卷和哉導其演。舞城王太郎、榎戶洋司二士，營構其事。井關修一則幻設人物，監督作畫。歡喜社製作動畫。明年二月十八日，放送協會映之。廿五日復映。

太平二年，盜乘御馬，收獄。帝問侍中刁玄曰：「盜乘御馬罪云何？」玄對曰：「科應死。然魯王早終，惟陛下哀原之。」亮曰：「法者，天下所共，何得阿以親親故邪？當思惟可以釋此者，奈何以情相迫乎？」玄曰：「舊赦有大小，或天下，亦有千里、五百里赦，隨意所及。」亮曰：「解人不當爾邪！」乃赦宮中，基以得免。

簡化字，俗謂簡體字者，今言凡漢字之爲中共所化簡者也。簡字之案，始見於太平天國，民國亦推之，而後棄矣。及共和國，府以漢字之繁難故，欲廢漢字。故於西元一九五六年始頒行簡化之案。一九七七年再簡之，是謂二簡字，然再簡之字，民以其拙畸至甚、不堪卒讀，有司旋棄之，於一九八六年頒《簡化字總表》，復以初簡之字爲範。

義大利雖分裂多時，然合久必分，分久必合，勢也。至十九世紀，撒丁王國屢戰於奧地利並義大利諸邦，獨立戰爭有三，先後得法國、普魯士之助，終敗奧地利，統一義大利本島，立義大利王國。至一次世界大戰，雖為三國同盟之國，然義人既定國內之事，欲壯其羽翼，一統其族，取其國北操義大利語之地，而此地為奧匈所據，故義人多不欲盟於奧匈。戰之初，義大利以三國同盟乃防守之約，而奧匈先攻而言中立。後協約諸國許以達爾馬提亞之地，義大利乃擊奧匈。至協約國勝，義國因美國之干，不能得前英法所許之地。遂忿然而退巴黎和會，軍民皆以為協約國所叛。

景帝不豫，群臣請建東宮，不許。將繼奏，輅援筆曰：「陛下宣宗章皇帝之子，當立章皇帝子孫。」聞者感動。以日暮，奏未入，而是夜石亨輩已迎復上皇。明日，王文、于謙等被收，召輅與高谷入便殿，溫旨諭之，命草復位詔。亨密語輅，赦文毋別具條款。輅曰：「舊制也，不敢易。」亨輩不悅，諷言官劾輅朋奸，下之獄。輅上書自訴《復儲疏》在禮部，可覆驗，不省。中官興安稍解之，帝愈怒。安曰：「向者此輩創議南遷，不審置陛下何地。」帝意漸釋，乃斥為民。然帝每獨念「輅，朕所取士，嘗與姚夔侍東宮」，不忍棄之。以忌者，竟不復用。

初，沙將入墾，苦無資；淡水柯有成、何繢、趙隆盛聞其事，皆助之。沙所募多漳籍，約千人，泉人漸乃稍入，而粵人則為鄉勇。已而漳人蕭竹來游，沙禮之，為之畫策。二年，沙赴淡水廳給照。許之，與以吳春郁義首之戳。疏節闊目，一切聽從其便。沙乃召佃農，立鄉約，徵租穀，刊木築道。沿山各隘，分設隘寮十一所，曰民壯寮，募丁壯以守。每隘十餘人，或五、六十人，晝夜擊柝，行旅無害，故來者皆有闢田廬、長子孫之志。而沙亦歲入愈豐，以其餘力拓地至二圍。
始陳涉起於野，天下響應，高祖邦斬沛令，號沛公，投楚項梁。梁得楚懷王孫心，立號楚懷王，以為號召。梁死，懷王封邦武安侯，令西入秦地，且與梁姪籍約先入定關中者王之。其時藉殺上將軍宋義，渡河救趙，秦兵乃急擊之，邦得避鋒芒，道武關而進霸上，秦王子嬰持節出降。邦入咸陽，廢秦峻法，約法三章：殺人者死，傷人及盜抵罪。秦人歡迎。

陳獨秀以公元一九二〇年八月草創上海黨組。二一年七月二十三日召中共一大於嘉興南湖，與會者十有三，具其名，曰李達、李漢俊、張國燾、劉仁靜、毛澤東、何叔衡、董必武、陳潭秋、王盡美、鄧恩銘、陳公博、周佛海。陳獨秀遣包惠僧。外邦人馬林、尼科爾斯基亦與會。定黨名曰共產，舉黨魁陳獨秀曰書記。黨員五十餘。明年七月十六日至二十三日，中共二大召。黨員百九十五。二〇〇七年十月十五日至二十一日中共十七大召。黨員七千三百三十六萬餘。一二年十一月八日至十四日中共十八大召，至一四年七月一日，黨員已八千七百萬餘。

戴叔倫，字幼公，唐潤州金壇人。師事蕭穎士，為門人冠。劉晏管鹽鐵，表主運湖南，至雲安，楊子琳反，馳客劫之曰：「歸我金幣，可緩死。」叔倫曰：「身可殺，財不可奪。」乃舍之。嗣曹王臯領湖南、江西，表在幕府。臯討李希烈，留叔倫領府事，試守撫州刺史。民歲爭溉灌，為作均水法，俗便利之。耕餉歲廣，獄無系囚。俄即真。期年，詔書褒美，封譙縣男，加金紫服。齊映、劉滋執政，叔倫勸以「屯難未靖，安之者莫先於兵，兵所藉者食，故金谷之司不輕易人。天下州縣有上、中、下，緊、望、雄、輔者，有司銓擬，皆便所私，此非為官擇人、為人求治之術。其尤切者，縣令、錄事參軍事，此二者，宜出中書、門下，無計資序限，遠近高卑，一以殿最升降，則人知勸。」映等重其言。遷容管經略使，綏徠夷落，威名流聞。其治清明仁恕，多方略，故所至稱最。德宗嘗賦《中和節詩》，遣使者寵賜。代還，卒於道，年五十八。

永曆十五年冬十二月，潮武王鄭成功克臺灣，承紅夷。建都於承天府安平鎮，詔其臣民曰：「東都明京，開國立家，可為萬世不拔基業。」初，鄭氏入臺灣，改名「東都」、再稱「明京」，俟明昭宗至。然，十六年夏五月，帝崩殂於滇，遂改之「東寧」。六月，成功薨於安平王城，享年四十；永曆三十五年，其孫克塽諡之曰「潮武王」。

去病侯三歲，元狩二年春為驃騎將軍，將萬騎出隴西，率戎士逾烏盭，討脩濮，涉狐奴，歷五王國，輜重人衆攝讋者弗取，幾獲單于子。轉戰六日，過焉支山千有餘里，合短兵，鏖臯蘭下，殺折蘭王，斬盧侯王，銳悍者誅，全甲獲醜，執渾邪王子及相國、都尉，捷首虜八千九百六十級，收休屠王祭天金人，師率減什七，益封去病二千二百戶。

十六年九月，入覲。垂詢水師情形，溫旨褒嘉。歸福建。十八年二月，福建巡撫張師誠疏言：「臺灣之鹿耳門、鹿港兩處，港內悉係暗沙，須淺水船隻始能守禦。應造守港及八槳快船，分設防堵。王得祿素諳臺地情形，請令酌定船式」。得祿遂繪圖以進，奏請「造竣之後，分撥鹿耳門十六隻，鹿港、八里坌各八隻」。從之。又以廈門為全閩要口，港汊紛歧，商旅往來，時虞伺劫，奏請「動撥房租，添造槳哨巡船，以利緝捕」。亦從之。旋赴臺灣閱兵，請假展墓。得祿少失恃，長嫂許氏育之，至是特請追封一品夫人，長兄追贈振威將軍，蓋異數也。七月回任，整剔營伍，多所更改。

天寶初，進冊貴妃。追贈父元琰太尉、齊國公。擢叔元珪光祿卿，宗兄銛鴻臚卿，錡侍御史，尚太華公主。主，惠妃所生，最見寵遇。而釗亦濅顯。釗，國忠也。三姊皆美劭，帝呼為姨，封韓、虢、秦三國，為夫人，出入宮掖，恩寵聲焰震天下。每命婦入班，持盈公主等讓皆不敢就位。臺省、州縣奉請託，奔走期會過詔敕。四方獻餉結納，門若市然。建平、信成二公主以與妃家忤，至追內封物，駙馬都尉獨孤明失官。

勝猛顧鄉舍，慨然曰：「今則吾屬玉碎之日，勉之！莫使身名空垂後世！」時薄霧起，勝猛乃命鄉舍領銃手守柵，自引精卒潛出，繞出黑田軍側，叱咤呼嘯，斬黑田氏卒數百人。黑田軍猝遭襲，大駭，辟易百步，無敢仰視者。黑田長政大怒，遣銃將菅六之助擊之。霧散，勝猛先士卒合陣，卒為流彈所中，臂創甚，乃徐退。黑田、細川等為之氣奪。

十二月，長庚追牽於黑水外洋，中尓殞。十三年春正月，詔任浙江提督，總統閩浙兵船，為長庚雪憤。五月受事，六月調福建水師提督。與總督阿林保奏言：「臺灣北路守兵單薄，請改興化協左營守備為水師，移駐滬尾。以延平協左營守備移駐艋舺，管轄陸路」。從之。十四年八月，會浙江提督邱良功勦牽於定海之魚山。牽勢已蹙，追之不敢息。明日，仍據上風。傍午，逾黑水洋，見綠水，將遁走外洋。得祿恐其復逸，麾閩浙各船遏之。牽殊死戰，篷索相糾。賊以綻鉤浙舟，矛貫良功之腓。浙舟毀綻脫，而得祿之船復迫之。轉戰良久，濺血聲喧。牽彈盡，以番銀為尓子。官軍亦以大尓轟擊，撰霧蔽海。得祿傷右額，猝倒再起，大呼殺賊。牽知不能免，自沉其舟，妻孥皆死。捷聞，詔封二等子爵，賞戴雙眼花翎。十五年四月，統師出洋，搜勦餘黨，多納降。海上稍靜。然猶有黃治聚眾海壇，劫截商旅，討之。自是每有斬獲，海寇漸平。

趙汝騰，字茂實。號庸齋。福州人也。宋宗室，太宗皇帝七世孫。理宗朝寶慶二年進士。知溫州、婺州。後任禮部尚書兼給事中，兼修國史、實錄院修撰。薦衢人徐霖爲著作郎，霖行事乖謬，汝騰自求去。景定二年，卒。有《庸齋集》六卷，《四庫全書》錄之。行於世。汝騰在朝，多有規諫。嘗謂理宗曰：「陛下有用君子之名，無用君子之實。」

耶律德光嘗問道曰：「天下百姓如何救得？」道為俳語以對曰：「此時佛出救不得，惟皇帝救得。」人皆以謂契丹不夷滅中國之人者，賴道一言之善也。周兵反，犯京師，隱帝已崩，太祖謂漢大臣必行推戴，及見道，道殊無意。太祖素拜道，因不得已拜之，道受之如平時，太祖意少沮，知漢未可代，遂陽立湘陰公贇為漢嗣，遣道迎贇於徐州。贇未至，太祖將兵北至澶州，擁兵而反，遂代漢。議者謂道能沮太祖之謀而緩之，終不以晉、漢之亡責道也。然道視喪君亡國亦未嘗以屑意。

譚曉林者，四川樂至縣人，原名明林，亦大毒梟也。六二年十二月生。農家子，以家貧高一輟學。嘗為鄉中倉閽。八六年去蜀入滇，務工邊境。越二歲，取妻楊氏，其父則緬甸大毒梟也。八九年移居緬北，始販毒。九二年妻為嗜毒者所害。同年相識一緬甸大毒梟，為其婿，遂居勐古。初販毒於暹羅緬甸之境。九五年後，銷毒於內。國中所售之毒，嘗半出於林。資產達四億餘元。募故卒為私兵，凡二百七十人，械皆從美式。雄踞一方，人稱緬北毒王。而捕差詗之久。

平原君家樓臨民家。民家有躄者，槃散行汲。平原君美人居樓上，臨見，大笑之。明日，躄者至平原君門，請曰：「臣聞君之喜士，士不遠千里而至者，以君能貴士而賤妾也。臣不幸有罷癃之病，而君之後宮臨而笑臣，臣願得笑臣者頭。」平原君笑應曰：「諾。」躄者去，平原君笑曰：「觀此豎子，乃欲以一笑之故殺吾美人，不亦甚乎！」終不殺。居歲餘，賓客門下舍人稍稍引去者過半。平原君怪之，曰：「勝所以待諸君者未嘗敢失禮，而去者何多也？」門下一人前對曰：「以君之不殺笑躄者，以君為愛色而賤士，士即去耳。」於是平原君乃斬笑躄者美人頭，自造門進躄者，因謝焉。其後門下乃復稍稍來。是時齊有孟嘗，魏有信陵，楚有春申，故爭相傾以待士。

自公元一一五零年始，諾曼人英倫人輪番入侵，惜愛爾蘭人內訌，弗能攘外，卒之於一五四二年淪為英倫屬土。此後愛爾蘭人屢次起義，均為英人鎮壓。一八四六年，馬鈴薯疫症爆發，以致饑荒，國人十有六非死即亡亞美利加。一九一六年復活節，有愛爾蘭兄弟會者起義於越淺城，雖再為英人鎮壓，亦已激發全國革命。一九二一年，英愛和談，訂《英愛和約》，南二十六郡組「愛爾蘭自由邦」，北六郡續為英治，此舉再引發愛爾蘭內戰。一九三七年，改「愛爾蘭共和國」。一九四八年去大英國協。
漢初，屬韓信之楚國，後除為郡。高帝十一年（前一九六年）置淮陽國，治陳縣（今河南淮陽縣）。因在淮河之北，故名，漢初同姓九國之一。境域當今河南省淮陽、太康、扶溝、柘城、鹿邑等縣地。惠帝、呂后、文帝時屢除為郡。景帝三年（前一五四年）國除為淮陽郡。宣帝元康三年復置淮陽國。治陳縣（今河南省淮陽縣），屬兗州刺史部。成帝元延末，領九縣：陳縣、苦縣（今鹿邑縣一帶）、陽夏縣（今太康縣一帶）、寧平縣（今鄲城縣一帶）、扶溝縣、固始縣、圉縣（今杞縣圉鎮）、新平縣、柘縣（今柘城縣）。境域約同今河南淮陽、太康、鹿邑、西華、柘城一帶。平帝元始二年（二年）有戶十三萬五千五百四十四，口九十八萬一千四百二十三，王莽改淮陽曰新平。

秀吉既葬，諸侯多有黨於家康者。家康以秀賴幼弱，主母暗愚，乃有效魏武、司馬宣王之意。欲觀諸侯馬、鹿之對，乃多遣使者，私結姻親於伊達、福島、加藤、蜂須賀等。三成大怒，合利家、長政之辭，行檄責難於伏見。家康哂而置之。三成即勸利家以兵問。堀尾吉晴等懼戰事禍百姓，乃奔走說之。家康使人上表謝秀賴，署血書誓忠，刀兵遂息。

十四年春，帝在緬甸。五月，清廷以將軍達素、總督李率泰會師來伐。大船出漳州、小船出同安，檄廣東降將許隆、蘇利等分道而至。成功以陳鵬督諸部守高崎，遏同安；鄭泰出浯州，絕廣東；而自勒諸部，扼海門。海門在海澄之口；命五府陳堯策傳令諸將，碇海中流，按軍不動，揚徽而鼓。令未畢，漳船猝至。諸將倉卒受命，莫敢先發。閩安侯周瑞為清軍所乘，與堯策俱死。陳輝舉火，滿兵高躍，船乃得出。既得上流，成功自手旗起師，引巨艦橫擊之。風吼濤立，一海皆動。北人不諳水，皆退，眩暈而不能軍，僵屍布海。有滿兵二百餘人棄舟登圭嶼，命之降，宵溺之。是日同安船趣高崎。陳鵬約降，飭所部勿動。清軍恃應，船未近，涉水爭先。其將陳蟒不與謀，曰：「事急矣，當決死」。麾所屬與殿兵鎮陳章合擊，清兵披甲退陷於淖，死者十七八，首領哈喇土星止焉，殺滿兵一千六百餘人。收輝戮之，以蟒代。蘇利等後二日至，知諸路告衄，望太武山而還。素自殺於福州。於是竟成功之世，無敢議覆島者。

時越敗吳師於檇李，射傷吳王闔廬。闔廬且死，告其子夫差曰︰「必毋忘越。」三年，句踐聞吳王夫差日夜勒兵，且以報越，越欲先吳未發往伐之。范蠡諫曰︰「不可。臣聞兵者凶器也，戰者逆德也，爭者事之末也。陰謀逆德，好用凶器，試身於所末，上帝禁之，行者不利。」越王曰︰「吾已決之矣。」遂興師。吳王聞之，悉發精兵擊越，敗之夫椒。越王乃以餘兵五千人保棲於會稽。吳王追而圍之。越王謂范蠡曰︰「以不聽子故至於此，為之奈何。」蠡對曰︰「持滿者與天，定傾者與人，節事者以地。卑辭厚禮以遺之，不許，而身與之市。」句踐曰︰「諾。」乃令大夫種行成於吳。

索其沿革，不甚詳備，考稽源流，蓋上古神歌也。謂之曰：「思（オモロ）」。後尚氏之先，部族邑落，每及祭祀，歌人羣集，冥搜胸臆，連綴麗藻，發於華篇，通諸神祇。至尚真王祚，強治權，控諸侯，始蒐古今，採風集雅。自尚清王，迄尚豐王，歷多朝，編事蕆，成《唄雙紙》三卷，凡二十冊。此琉球最古歌集也，和人譽之曰：「琉球之萬葉集」。慶長十四年，島津入琉後，神歌乃衰，嬗爲琉歌矣。

鄭鹹：「侯諱某，姓關氏，以忠義大節事蜀先主昭烈皇帝，為左右禦侮之臣，官至前將軍，假節鉞。侯之名聞天下後世，雖老農稚子，皆能道之。然謂侯英武善戰，為萬人敵耳，此不足以知侯也。曹孟德以奸雄之資，挾天子以令中原，虎視鄰國，謂‘本初猶不足數，而況其下乎？’獨先主區區，欲較其力，而與之抗。然屢戰而數敗矣。士於此時，懷去就之計者，得以擇主而事之。茍不明於忠義大節，孰肯抗強助弱，去安而即危者？夫爵祿富貴，人之所甚欲也。視萬鍾猶一芥之輕，比千乘於匹夫之賤者，豈有他哉，忠盡而義勝耳。侯以為曹公名為漢臣，實漢仇也。而先主固劉氏之宗種，侯嘗受漢爵號矣。茍為擇其所事，則當與曹乎？當與劉乎？曹、劉之不敵，雖愚者知之。巴蜀數郡，以當天下之半，其成功不可待也，而侯豈以此少動其心哉？秋霜之嚴，見日見則消；南金之堅，遇剛則折。而侯之忠義凜然，雖富貴在前，死亡居後，不可奪也。孔融、楊彪皆巨德元老，一日少忤曹公，乃戮而囚之。侯為曹公所得，不敢加無禮焉；比其去也，熟視而不敢追。然則侯之所本，勝曹公多矣。蓋有以服其心而折其氣，豈在行陣間乎！侯本解人，廟於郡城之西。廟久不治，裏中父老相與經營，加完新焉。時維太守張公，別乘張公，相與為雍容鎮靜之政，而解民熙然樂之，日有餘暇，可以致力於神矣。然則神安其宅，厥有由哉。」（《重修廟記》）

九年十一月，護澎湖水師副將。時牽有窺臺之意，而澎湖為臺之門戶，孤懸海上，乃籌守備、討軍實、築尓臺，以防侵擾。十年春正月，牽至，入虎井嶼。將登岸，得祿禦之。八月，署澎湖副將。十一月，牽入鹿耳門，勾結陸盜，攻圍府治。得祿隨長庚赴勦。牽沉舟以阻，而自屯岸上。得祿知大港可達安平，自駕小舟入，與鎮道會商勦圍之策。嗣與義首吳春貴、柯緯章、王得昌等率義民三百，十一年春正月初五日，嚴軍行。戒諸舟勿燃燈，既迫，始奮擊之。牽揚帆欲遁，得祿揮舟堵截，擲火罐、火箭以焚，烈焰漲舟，賊驚惶，多墜海死。燬船二十有二，獲其三，禽股首蔡正等百六十八人，斬首八，陣鹵器械無算。牽以是奪氣，然猶據險守。

聯合國安全理事會，略名安理會，旨護天下之和平，中外之禔福。常任理事國五，美國、英國、法國、中國、俄國，號曰五大國，具否決權，但得五國一票否決，提案之廢可期矣，故提案之成敗，在乎大國之一致也。非常任理事國十，初僅六國爾，一九六五年，始建今制，席位均分，亞洲二、非洲三、拉美二、東歐一、西歐及他國若澳洲者二，成十席，不得連任、連選。制以凡與會國必有使節在聯大，以備非常。安理會常置委會三，具其名曰：議事規則專家委會、新員接納委會、安全理事會外行會議委會。復有特設、制裁諸委會，置廢均無常，因需而設。

及壯乃婚，年後得兒女，而家貧窶，無以為生。妻每訴苦，衣不蔽體，寶山壯士之心，自念不能顧一女子，乃往鄰借衣，而時其外出，寶山不請而取，想一衣服者，並無難為。鄰家潑女，當其出時而反，竟往訴訟，百口莫辯，不忍以手摑之。女怒，言其搶劫，將欲殺人。官吏好其美色，以為要挾，女亦非貞婦者，何有不從？以搶劫論刑十年。 發配新疆。

靖康元年，除職方員外郎。時議割三鎮以弭兵，命檜借禮部侍郎為割地使。還，拜殿中侍御史，遷左司諫。未幾，除御史中丞。閏十一月，汴京失守，金人掠二帝。二年，金人立張邦昌為楚，邦昌遺金書請還檜，不許。檜從二帝至燕山。會金主吳乞買以檜賜其弟撻懶為任用，撻懶攻山陽。建炎四年十月，檜與妻王氏自軍中航海歸。行在入見，拜禮部尚書。首奏所草與撻懶求和書，蓋檜在金庭首倡和議，故撻懶縱之使歸也。

十月，士寧自密州回，得敵耗甚悉，且言公佐已挾魏勝得海州。寶喜曰：「吾兒不負乃翁矣。」士氣百倍，趣眾乘機進。適大風複作，海濤如山，寶神色不為動；風少殺，始縱舟泊抵東海。敵已雲合，圍海州，旌麾數十里。寶麾兵登岸，以劍畫地，令曰：「此非複吾境，力戰與否在汝等。」因握槊前行，遇敵奮擊，將士賈勇，無不一當十。敵出不意，亟引去。勝出城迎，寶獎其忠義，勉以共立功名，勝感泣。乃維舟犒士，遺辯者四出招納降附，聲振山東。豪傑如王世修輩各署旗，集義勇，爭應援，多者數萬人。寶列名上諸朝，檄所部會密之膠西，命公佐以郡事畀勝，與俱發。
反而子明故念，絮絮於錢，謂何時取。寶山曰：“時爪子甚緊，不可以反。”子明從之，而故念不已。寶山乃生鄙意，是不能為事也，自分不如殺之。既生殺意，只以且取緩之。宗芬知其意，曰：“殺之不詳，同結一案，反而廝殺，乖於道理。”寶山不聽。宗芬見太白在左，有兵凶之禍，复勸之。寶山曰：“豎子不足與謀。”遂與子明曰：“回鶻之地，天池風物，人言旖旎，而不曾見，可一往觀之，反取其錢。”子明念其何來之興，疑且見殺。而亦無憑據，隨書於弟曰：“我今危矣，若數月不還，當不在人世，此是白寶山，謝宗芬地址，請交於三司，彼無從逃。”

十載正月朢夜，妃家與廣寧主僮騎爭闤門，鞭挺讙競，主墮馬，僅得去。主見帝泣，乃詔殺楊氏奴，貶駙馬都尉程昌裔官。國忠之輔政，其息昢尚萬春公主，暄尚延和郡主；弟鑑尚承榮郡主。又詔為元琰立家廟，帝自書其碑。銛、秦國早死，故韓、虢與國忠貴最久。而虢國素與國忠亂，頗為人知，不恥也。每入謁，並驅道中，從監、侍姆百餘騎，炬密如晝，靚粧盈里，不施幃障，時人謂為雄狐。諸王子孫凡婚聘，必先因韓、虢以請，輒皆遂，至數百千金以謝。

冷岸環球種庫在挪威冷岸群島，所以貯存宇內之農種。如危際失種，則冷岸之庫可以補之。素以「寰宇農業方舟」聞，而聯合國糧農會襄助之。建設之資，計四千五百萬挪威克朗，由挪威政府承償。西元二〇〇八年始用。一五年，以敘利亞內戰，就庫請種。此冷岸庫用世之權輿也。一七年五月，以天地日暖，凍土融化，庫門水災。

及長，忮忍多智，善億測人情，通六蕃語，張守珪節度幽州，祿山盜羊而獲，將殺之，呼曰：「公不欲滅兩蕃邪。何殺我。」守珪壯其語，釋之，與史思明俱為捉生。知山川水泉處，嘗以五騎禽契丹數十人，守珪異之，稍益其兵，有討輒剋，拔為偏將。後以平盧兵馬使擢特進、幽州節度副使。御史中丞張利貞採訪河北，言祿山能，乃授營州都督、平盧軍使、順化州刺史。

馮諾曼（John von Neumann，本名 Margittai Neumann János Lajos），亦作馮·諾依曼，匈牙利猶太人也，一九〇三年十二月廿八日生。其父嘗仕於奧匈帝國，遂改德語名，亦以此名名世。後舍美利堅，授業於普林斯頓高等研究所。一九五七年二月八日卒，年五十五。其為博奕論之父，電算學先鋒，曼克頓計劃與者，馮諾曼代數始創人耳。

孫權以戴良為交州刺史，徽發兵拒之。廣州刺史呂岱被詔誅徽，自廣州將兵晝夜馳入。壹子中郎將匡與岱有舊，移書交阯，告喻禍福，又遣匡見徽，說令服罪，雖失郡守，保無他憂。岱尋匡後至，祗、祗弟幹、頌等六人肉袒奉迎。岱前至郡下。明旦早施帳幔，請徽兄弟以次入，賓客滿坐。岱起，擁節讀詔書，數徽罪過，即誅之，傳首詣武昌。壹、[黃有]、匡後出，權原其罪。

李清照，號易安居士，宋濟南人也，元豐七年生。父格非，官至禮部員外郎、提點京東刑獄。年十八，適太學生趙明誠，齊屬文章。翌年，父入黨籍。宣和三年，隨夫宦居萊州。建炎元年，明誠知江寧府，時金兵南侵，遂載書赴江寧。三年，明誠改知湖州，尋病卒，清照迭舍浙東諸地。紹興二年，赴臨安府。夏，復適張汝舟，未幾離異。四年，撰《金石錄後序》。晚年表上《金石錄》於朝。卒年七十餘。

元世祖至元十八年，湖北省治於武昌。時明太祖兵，伐武昌，得子楨，封楚王。故擴之，建王陵於龍泉山，成「三龜九寢十二景」之勢。明成化間，漢水改龜山之陰入大江，至嘉靖之時漢口興於漢水之陽，徽、晉、陝、贛之賈商鹽、當、米、材、棉、藥焉。漢口並朱仙、景德、佛山稱四大名鎮於明清之際矣。其時水陸交通，謂「九省通衢」，貨積民溢，商賈輻輳。

光緒十年十一月十六日未時，香港授時服務於尖沙咀警署始。三十二年以降，遷訊號山，以鐵球授時，香港天文台負其責。光緒二十九年，時區定，為格林威治標準時間之右四時辰，即東八區也。民國二十九年至一九七九年，行夏令時。除淪陷日本期間，全年行夏令時為虛，以日本時，即東九區作準為實。一九七三年十二月三十日至一九七四年十月二十日，因能源危機，曾於冬行夏令。除一九七七年、一九七八年之外，皆行夏令時。今已無夏令時。一九七二年一月一日，法定時改以協調世界時。香港天文台今以銫原子鐘報時系統作香港時之準繩，日誤不足微秒，唯每數年於格林威治標準時間子夜，將時間調慢一秒為閏秒，以保準確。

淳化初，賜甲第一區。淳化五年，加昭宣使，勾當皇城司。蜀中劇賊李順亂成都，命為劍南兩川招安使，率兵討之。軍事委其制置，不從中覆。管內諸州係囚，非十惡正贓，悉得以便宜決遣。二月，命 馬步軍都軍頭王杲趣劍門、崇儀使尹元由峽路分遣討賊，並受繼恩節度。詔前軍所至，其賊黨敢抗王師者，即須殺戮；如本非同惡，受制凶徒，先被脅從今能歸順 者，悉釋其罪。四月，繼恩由小劍門路入研石砦破賊，斬首五百級，逐北過青強嶺，平劍州，進破賊五千於柳池驛，斬千六百級，賊眾望風奔走，殺戮溺死者不可勝 計。又克閬、綿二州。五月，至成都，破賊十萬餘，斬首三萬級，獲順及鎧甲、僭偽服用甚眾。

武漢之街，其老則如方格棋盤之狀，築諸沿江，其新則如圓環相扣。於武昌建雄楚大街、武珞路、珞喻路、珞獅路、中南路、中北路、八一路、中山路、紫陽路、解放路、東湖路、友誼大道、紅衛路、光谷大道、廣八路、珞珈山路、環湖大道、丁字橋路等，於漢陽建漢陽大道、鸚鵡大道、知音大道、龍陽大道、洗馬長街、沿河大道、龜山北路、腰堤路等，於漢口建江漢路、解放大道、中山大道、濱江大道、武勝路、吉慶街、沿江大道、京漢大道、發展大道、建設大道、黃浦大街、一元路、二耀路、三陽路、四唯路、五福路、張公堤、香港路、二七路、航空路等。

初，田嬰有子四十餘人。其賤妾有子名文，文以五月五日生。嬰告其母曰：「勿舉也。」其母竊舉生之。及長，其母因兄弟而見其子文於田嬰。田嬰怒其母曰：「吾令若去此子，而敢生之，何也？」文頓首，因曰：「君所以不舉五月子者，何故？」嬰曰：「五月子者，長與戶齊，將不利其父母。」文曰：「人生受命於天乎？將受命於戶邪？」嬰默然。文曰：「必受命於天，君何憂焉。必受命於戶，則可高其戶耳，誰能至者！」嬰曰：「子休矣。」

事在二千三百有一年，水無燈里自東京抵水星。水星，故火星也，可為人居已百有五十年。大洋廣佈，陸地僅十一。其上有新威尼斯，乃倣威尼斯而成，水道縱橫，不通車輛。慕古而興，遊人樂至。領航士以貢多拉，伴遊於城中。燈里抵水星，住新威尼斯，仕於亞利亞公司，為領航士事。雖隻身在外，而其善待人，結交者多矣。

清提督管效忠率雲南之兵數萬分道馳至，夜紮銀山，以騎兵當大路。成功以銀山為必爭之地，奪而據之，列陣以待。遲明，清軍分五道而來，三萃鄭壘，不動，騎射如雨。成功令發火砲，多鼓鈞聲，屋瓦皆震。清軍下馬死戰。薄午，鄭軍益奮，遂大敗之，喋血填濠，效忠僅以身免。明日，鎮江守將高謙、知府戴可進等來降。成功登京峴之山，大饗士卒，慷慨賦詩。命全斌、黃昭守鎮江，屬邑俱下。以張煌言、楊朝棟招撫江南，袁起震、徐長春招撫江北。於是常州、徽州、池州、太平、滁、和、六合等府豪傑多起兵應。清廷大恐，議援兵。甘輝進曰：「瓜、鎮為南北咽喉，但坐鎮此；斷瓜州則山東之師不下；據北固則兩浙之路不通；南都可不勞而定矣」。不聽，率師登舟逕取南京，傳檄四方。

林爽文之變，全臺震動；及平，黨徒多北走，遁入山。同知徐夢麟素知沙有為，請大吏，檄沙堵守。沙既通番市，嘗深入蛤仔難，視其地平廣而腴，可墾田。蛤仔難者，番地也，三面負山，東臨海，平原萬頃，溪港分注，天然沃壤也。自三貂嶺越山行，一、二日可至，然漢人鮮入者。乾隆三十三年，林漢生始召眾入墾，為番所殺。後或再往，皆無功。沙既議墾，謀於其友許天送、朱合、洪掌。之三人者，亦番割也。分募三籍流氓，率鄉勇二百餘人前進，佃農隨後。
初，太倉人張溥、張釆集郡中名士為復社。里人陸文聲求入社，不許；詣闕言溥、釆為主盟，倡復社亂天下。之夔罷官。疑溥為之，恨甚。時方母憂家居，縗絰走七千里，伏闕言溥等把持典計，己罷職實其所為，因及復社恣橫狀。章下巡撫，張國維等言之夔去無預溥事，亦被旨譙讓。至溥卒，而事猶未竟。之夔既上書，黃道周惡之，比之人梟。之夔憾道周甚，疑陳子龍輩為溥、釆、道地，乃以黃紙大書道周、子龍及夏允彝、吳偉業、瞿式耜數又人名，云溥、釆輦金數萬，數人者為之囊橐以投東廠。又負書於背，蹩躄行都市通衢，見貴人輿馬過，則舉以愬之蜚語，且上聞。人皆為子龍輩危之。既而鄭鄤之事起，告訐風實自之夔啟之。

漢初復封建，以功臣為王，或領數郡，自有百官如朝廷。太傅輔王、丞相統眾官、內史治民、中尉掌兵。丞相以朝廷任，餘皆諸王自置。及功臣皆獲罪，王國不廢，更以劉氏王。呂后間嘗封呂氏王，后崩國除。七國之亂既平，罷王國支郡，丞相改相，天子為置吏，省諸官，王國如郡。孝武推恩，諸王眾子皆侯，別屬鄰郡，王無復亂。綏和元年復罷內史，以相領其事。自此王國相如太守、中尉如郡尉，異名而已。

地有明者，巨若澳大利亞洲，謂之桃源，無知之者。地有晦者，巨若桃源。有以為甲烷之海者，有以為乙烷之洋者。後以卡西尼號考之，皆非。地有文，或地動而生。有山若環，明晦可辨。度或烴之雨雪所生，或炎丘所穴。明晦處日波同，示其所成所覆者同。未察有烴之湖海，度其地為冰或淖也。其地岮坦相雜，乃炎丘出水與氨所成也。有風摧之文，有山環內盈，不知何物。山無拔二十仞者。

白起者，郿人也。善用兵，事秦昭王。昭王十三年，而白起為左庶長，將而擊韓之新城。是歲，穰侯相秦，舉任鄙以為漢中守。其明年，白起為左更，攻韓、魏於伊闕，斬首二十四萬，又虜其將公孫喜，拔五城。起遷為國尉。涉河取韓安邑以東，到乾河。明年，白起為大良造。攻魏，拔之，取城小大六十一。明年，起與客卿錯攻垣城，拔之。後五年，白起攻趙，拔光狼城。後七年，白起攻楚，拔鄢、鄧五城。其明年，攻楚，拔郢，燒夷陵，遂東至竟陵。楚王亡去郢，東走徙陳。秦以郢為南郡。白起遷為武安君。武安君因取楚，定巫、黔中郡。昭王三十四年，白起攻魏，拔華陽，走芒卯，而虜三晉將，斬首十三萬。與趙將賈偃戰，沈其卒二萬人於河中。昭王四十三年，白起攻韓陘城，拔五城，斬首五萬。四十四年，白起攻南陽太行道，絕之。

孟嘗君在薛，招致諸侯賓客及亡人有罪者，皆歸孟嘗君。孟嘗君舍業厚遇之，以故傾天下之士。食客數千人，無貴賤一與文等。孟嘗君待客坐語，而屏風後常有侍史，主記君所與客語，問親戚居處。客去，孟嘗君已使使存問，獻遺其親戚。孟嘗君曾待客夜食，有一人蔽火光。客怒，以飯不等，輟食辭去。孟嘗君起，自持其飯比之。客慚，自剄。士以此多歸孟嘗君。孟嘗君客無所擇，皆善遇之。人人各自以為孟嘗君親己。

紹聖初，哲宗親政，用事者欲開邊釁，御史郭知章遂論純粹元祐棄地事，降直龍圖閣。明年，復以寶文閣待制知熙州。章惇、蔡卞經略西夏，疑純粹不與共事，改知鄧州。歷河南府、滑州，旋以元祐黨人奪職，知均州。徽宗立，起知信州，復故職，知太原，加龍圖閣直學士，再臨延州。改知永興軍。尋以言者落職，知金州，提舉鴻慶宮。又責常州別駕，鄂州安置，錮子弟不得擅入都。會赦，復領祠。久之，以右文殿修撰提舉太清宮。黨禁解，復徽猷閣待制，致仕。卒，年七十餘。

零四年十一月廿四，方外食，見購賞於電視中，張其像。頗自得意，而指之笑問店家曰：「可似我耶？」答曰：「非然，何戲乎，安如君哉。」賡食，談笑良久乃去。逕亡不歸，及陽朔鎮，有雷達站固廢之，匿其中。又使其從棄車於桂林車站，乘公車返。而捕差亦得報，亟往其居，不獲。迨差人蹤跡於雷達站時，華蚤遁去。但見洞口徒餘「李森青到此一遊」之語，深入之，則見其本名於壁上。蓋其亡也，所託名有「劉彬彬、劉森、劉林權、劉林楊、劉桂森、李森青」之類，所營公司亦為「森森」，以其造五行闕木，所以補焉。差人亦因名捕華之事為「啄木」。

共和，又譯公和、公治、民主，政體名也。國從共和之制，則謂之共和國、民國、公治之國、民主國。旨在天下為公。《法意》有云：「公治者，國中無上主權，主於全體或一部分之國民者也。」其制有二，曰庶建（言民主共和），曰賢政（言貴族共和）。庶建乃真民主，以通國全體之民，操其無上主權者也。賢政者，以一部分之國民，操其無上主權者也。如是等共和，名同而實異有之，如瑞士則有元首七人，美利堅則合眾為一，而共產諸國，名人民共和者，教從馬列而已（言人民、與仇讎對待）。

十二年，瑪竇制《山海輿地全圖》，同年付梓，中國人始識域外地理。並以華人問學時，兼講教義。又譯《十誡》、《天主經》、《聖母贊歌》，著《教理問答書》。自是中國士民，有問天主教於瑪竇者。時明堅著《天主實錄》，以漢文解明教義，瑪竇贈之問教者。然中國人皆以其佛教之支流，而不知天主教也。瑪竇在肇慶，收士人瞿太素為弟子，始結交儒士。

《禮記》之書，非惟儀節動作而已，特亦言儒教之論，若《禮運》、《禮器》、《學記》、《樂記》、《儒行》者皆是。其《禮運·大同》者，大同、小康之所由出，以故人特重之。又有《王制》、《玉藻》為制度之編，《檀弓》、《燕居》論禮之文，《曲禮》、《投壺》補闕之作，而《月令》節令之言，《文王世子》史傳之類，《經解》文獻之篇。所謂洋洋乎大觀，先秦禮樂制度文物典章盡在斯矣，比之《周禮》亦不過焉。

紀元前第三千紀傳曰：寧利爾者，女神寧賽巴古之女也。寧利爾浴於聖河，神王見爾慕之，以內侍努斯卡助，得與其合于水渚而生欣(Sin)，欣者，蘇美或稱之南那(Nanna)，月之神也。諸神聞爾怒，以其野合穢於聖所，爾得七神流之於黃泉畔，寧利爾自從之。七神者，天帝安之子也，或曰七魔、七精，以其權之大威懾諸神，遭其逐者，雖王亦不得抗。於是二神流於冥土，神王化以城衛、司河、渡者之形，復與其生涅伽、尼那祖、恩比盧之神。涅伽者，司冥土大神也；尼那祖司醫之女神也；恩比盧者，司諸河之神也。及至神王恩利爾復其位，爾其諸子各司其職，乃封寧利爾為其后，女神至此得祀千載。

燕王喜四年，燕王喜命丞相栗腹與趙盟，以五百金賄趙孝成王為酒資。栗腹歸報燕王喜言：『趙國少壯者皆在長平之戰中戰死，其孤未成，可以伐之。』燕王喜乃召昌國君樂間詢之。樂間曰：『趙，四面皆戰之國，其人皆習兵，不可攻伐。』燕王喜言：『寡人以五倍伐之。』樂間猶以為不可。燕王喜怒，群臣皆以為可伐。乃移兩軍，兩千乘，栗腹以一部攻鄗，卿秦將一部伐代。唯大夫將渠於燕王喜言：『與人通關結盟，將五百金與人之君飲，使者還報則反伐人，不祥，恐不勝。』燕王喜不聽，自率偏師繼進。將渠執燕王喜佩之印帶止之曰：『王不當親往，如往而不能勝。』燕王喜以足踏開將渠。將渠泣謂：『臣非己，蓋為王兮！』燕兵至宋子，趙遣廉頗於鄗邑破栗腹之軍，樂乘於代邑破卿秦之軍。樂間奔趙。廉頗逐燕五百餘裏，圍燕都，燕人請和，趙人不聽，必令將渠出而議和。將渠議和，趙從將渠，燕乃解圍。

漢六年，高祖欲廢太子劉盈，立戚夫人子趙王如意。呂后恐，使建成侯呂澤彊邀張良，為其畫計。良曰：「今公誠能無愛金玉璧帛，令太子為書，卑辭安車，因使辯士固請，宜來。來，以為客，時時從入朝，令上見之，則必異而問之。問之，上知此四人賢，則一助也。」后乃令呂澤使人奉太子書，卑辭厚禮，迎四皓。四皓至，客建成侯所。
周公歸，恐成王壯，治有所淫佚，乃作多士，作毋逸。毋逸稱：「為人父母，為業至長久，子孫驕奢忘之，以亡其家，為人子可不慎乎！故昔在殷王中宗，嚴恭敬畏天命，自度治民，震懼不敢荒寧，故中宗饗國七十五年。其在高宗，久勞於外，為與小人，作其即位，乃有亮闇，三年不言，言乃讙，不敢荒寧，密靖殷國，至於小大無怨，故高宗饗國五十五年。其在祖甲，不義惟王，久為小人於外， 知小人之依，能保施小民，不侮鰥寡，故祖甲饗國三十三年。」多士稱曰：「自湯至於帝乙，無不率祀明德，帝無不配天者。在今後嗣王紂，誕淫厥佚，不顧天及民之從也。其民皆可誅。」「文王日中昃不暇食，饗國五十年。」作此以誡成王。

於是，勝猛、鄉舍皆上馬，引五百卒急向赤阪。道逢宇喜多將明石全登，遂與俱。涉杭瀨川，臨諸侯中村一榮、有馬豐氏寨。勝猛遣全登迂出其後，使鄉舍伏於草莽中，身自縱火焚田。一榮怒，將千餘眾出。勝猛徐退。一榮追之。鄉舍猝出擊其側，勝猛返攻，大破一榮，斬其名將數人；有馬豐氏往救之，全登旋奪其寨。中村、有馬士卒死傷殆盡。勝猛命棄輜重，急退歸。三成猶不知也。

漢世文帝時，《爾雅》已列學官，并《論語》《孟子》《孝經》為「傳記博士」，諸治經者，皆須通之乃可進學。漢武時，已有犍為文學者，為之作註，至晉郭璞，明於文字，又喜博物，乃作《爾雅註》，大行於世。唐時，入於「十三經」中，始列經部，宋邢昺為《爾雅註》作疏，入「十三經註疏」。後又有清郝懿行作《爾雅義疏》，邵晉涵著《爾雅正義》，近人周祖谟之《爾雅校箋》。諸書仿《爾雅》而作者，亦不鮮矣。《孔叢子》書中，有《小爾雅》，後漢作《釋名》，或稱「逸雅」，又有《廣雅》、《埤雅》者，統曰「五雅」或「諸雅」。《爾雅》一學，遂為專門，稱為「雅學」。後世「小學」之名物訓詁之學者，亦以此為端。

妾：賈氏，僅見《明實錄·英宗實錄·卷之六十三》，謂賈氏為徐顯宗曾祖母、中山王夫人。推為輝祖母。賈氏若為達妻，或雖為謝氏卒，徐達繼娶之繼室，則與庶子徐膺緒墓誌相衝。賈氏若為達妾而贈中山王夫人，又與輝祖襲魏國公相忤。而徐妙錦墓誌載，賈氏為妙錦母。於「《明實錄》賈氏為謝氏之筆誤」一曰，又無實證。故應有其人，或為妾室。

甫世譽「詩聖」，與李白並稱「李杜」。傳《杜工部集》。元稹之言曰：「李白壯浪縱咨，擺去拘束，誠亦差肩子美矣。至若鋪陳終始，排比聲韻，大或千言，次猶數百，詞氣豪邁，而風調清深，屬對律切，而脫棄凡近，則李尚不能曆其藩翰，況堂奧乎。」白居易亦云：「杜詩貫穿古今，盡工盡善，殆過于李。」元、白之論如此。蓋其出處勞佚，喜樂悲憤，好賢惡惡，一見之于詩。而又以忠君憂國、傷時念亂爲本旨。讀其詩可以知其世，故當時謂之「詩史」。

初，安祿山有邊功，得帝寵，遂請為妃養兒，帝許之。其拜，必先妃後帝，帝怪之，答曰︰「蕃人先母後父。」帝大悅，命與楊銛及三夫人約為兄弟。後祿山反，以誅國忠為名，且指言妃及諸姨罪。帝欲以皇太子撫軍，因禪位，諸楊大懼，哭於庭。國忠入白妃，妃銜塊請死，帝意沮，乃止。及西幸至馬嵬，陳元禮等以天下計誅國忠，已死，軍不解。帝遣力士問故，曰︰「禍本尚在。」帝不得已，與妃訣，引而去，縊路祠下，裹尸以紫茵，瘞道側，年三十八。

嘉慶六年升署廣西左江鎮總兵。調山東總兵。十五年，轉廣西梧州總兵，署廣西提督。性剛介，多與上官忤，然撫愛兵民，誠篤切至。性澹泊，綻衣糲食，人謂之曰：奚自苦若此！剛歎曰：吾固窶人子也。今稍自樹立，烏敢忘貧賤哉！廉俸所入，以均弟姪，己無私焉。年六十六告歸。所居士垣庳宇，人不知其故將軍也。

《朝邑王妃楊氏墓誌》：「妃楊氏乃南城兵馬副指揮楊源之女，成化二十三年八月十三日封為朝邑榮簡王繼妃，正德五年五月二十六日以疾薨，享年四十六歲，子女無訃聞。上賜祭乃命有司官葬如制。 慈聖康壽太皇太后 慈壽皇太后 中宮皆造祭焉，以正德六年八月十三日葬於鳳凰山之原，嗚呼！妃以淑質早嬪親藩家，享貴榮而不克夭壽，宜非命也，述其納諸幽壙用垂不朽之。正德六年八月十三日。」

斯大林、希特勒分波蘭，合東西烏克蘭為烏克蘭蘇維埃社會主義加盟共和國。 斯大林割羅馬尼亞河外比、北二郡，中部為摩爾多瓦蘇維埃社會主義加盟共和國，南北併烏克蘭蘇維埃社會主義加盟共和國。 斯大林割捷克斯洛伐克喀爾巴仟區，併烏克蘭蘇維埃社會主義加盟共和國。 赫魯曉夫割克里米亞，併烏克蘭蘇維埃社會主義加盟共和國。 蘇聯解體，烏克蘭立。

丁巳，葬景王。王子朝因舊官百工之喪職秩者與靈景之族以作亂，帥郊要餞之甲，以逐劉子。壬戌，劉子奔揚。單子逆悼王于莊宮以歸，王子還夜取王以如莊宮。癸亥，單子出。王子還與召莊公謀曰：「不殺單旗，不捷。與之重盟，必來，背盟而能克者多矣。」從之。樊頃子曰：「非言也，必不克。」遂奉王以追單子，及領，大盟而復，殺摯荒以說。劉子如劉，單子亡。乙丑，奔于平畤。羣王子追之，單子殺還姑發弱鬷延定稠。子朝奔京。丙寅，伐之，京人奔山。劉子入于王城。

蕭倣,字思道，唐懿宗朝宰相也。故梁明帝子南海王珣之裔，曾祖嵩，祖華，族兄俛皆拜相。出身蘭陵蕭氏齊梁房，世為望族。大和中，擢進士第。除累給事中。咸通中，遷左散騎常侍，至宣宗中興，倣性喜直言，嘗以李璲為嶺南節度使，遣優工趨出追之，未及璲所而還。後以封敕脫誤，法當罰，侍講學士孔德裕曰：「給事中駁奏，為朝廷論得失，與有事奏事不類，不應罰。詔可。」，懿宗朝，遊幸無度，佈施贈與過其所當，怠懈朝政，倣上疏極言，帝嘉之。

草書者，後漢徵士張伯英之所造也。梁武帝《草書狀》曰︰「蔡邕云︰『昔秦之時，諸侯爭長。羽檄相傳，望烽走驛，以篆隸之難，不能救速，遂作赴急之書，蓋今草書是也。』余疑不然。創制之始，其閒者鮮。且此書之約略，既是蒼黃之世，何粗魯而能識之？」又云︰「杜氏之變隸，亦由程氏之改篆。其先出自杜氏，以張為祖，以衛為父，索為伯叔，二王為兄弟，薄為庶息，羊為僕隸者。」故唐張懷瓘以為諸侯，爭長之日，則小篆及楷隸未生，何但於草？蔡公不宜至此，誠恐後誣案。

漢用郡縣，別復封建。以郡守改太守，廢監御史，郡尉以下如舊。武帝間以天下為十三部，各置刺史，督察地方。刺史位微權大，以六條詔書考太守。成帝時改刺史為州牧，立治所於部中。中興後復稱刺史，至漢末大亂，靈帝復置州牧，位太守之右，總一州政事、甲兵。自後州牧自大，相互攻伐，而成三國，漢為之亡。

二年七月，武帝春秋高，疑左右皆為蠱咒詛；有與無，莫敢訟其冤者。江充既知上意，因胡巫檀何言：「宮中有蠱氣，不除之，上終不差。」武帝及使充入宮，掘地求蠱，充先治後宮希夫人，以次皇后、太子宮，掘地縱橫。充云：於太子宮得大人龍多，又有帛書，所言不道。太子懼，將向甘泉，而江充持太子甚急。太子從石德計，謀斬江充。蘇文迸走，得亡歸甘泉宮，說太子無狀。武帝及使召太子。使者不敢進，歸報云：「太子反已成，欲斬臣，臣逃以歸。」

官修稱球陽記事、後尚氏當國，多稱記事，日本稱球陽，古以陽字風雅，球陽者，蓋琉球之美號也，琉球國三史其一也，乾隆八年，法司蔡溫、總宗正尚文思、纂脩司鄭秉哲等承王命，修天孫氏肇琉球以來政教、文化、神祇、天象、商賈事諸般。乾隆十年，書成，及後百餘年，增修不綴，至尚泰王讓國方止。琉三史中，此書最祥。卷凡二十有二，附卷凡三、外卷三、外卷附卷一。後佚數卷。今本卷凡二十二，附卷二。

黎大剛，字恭健，廣東新會縣都會鄉人。器宇魁偉，乾隆三十九年武舉，四十六年一甲第三名進士，授二等侍衞。乾隆五十五年，外放廣西右江鎮標右營遊擊。五十八年護理鎮安協副將。歷升鎮安協副將。安與滇黔接壤，苗民不靖，大剛至，飭軍政、宣德威，羣苗向風，民賴以安。提督彭承堯稱其弭盜化頑，無愧邊陲大將。
黃初二年，遼朝洛陽宮，帝引遼會建始殿，親問破吳意狀。帝歎息顧左右曰：「此亦古之召虎也。」為起第舍，又特為遼母作殿，以遼所從破吳軍應募步卒，皆為虎賁。孫權復稱藩，遼還屯雍丘，得疾。帝遣侍中劉曄將太醫視疾。疾未瘳，帝迎遼就行在所，車駕親臨，執其手，賜以御衣，太官日送御食。疾小差，還屯。孫權復叛，帝遣遼乘舟，與曹休至海陵，臨江。權甚憚焉，敕諸將：「張遼雖病，不可當也，慎之！」是歲遼與諸將破權將呂範。遼病篤，遂薨於江都。帝為流涕，謚曰剛侯。子虎嗣。

友諒恃兵強，欲東取應天，又為故將康茂才書所誘，引兵直前。元璋親總大軍禦之，友諒趨江東橋，呼茂才不應，遂以千艘抵龍灣，登岸接戰，大敗還。走采石，馮國勝蹙之，友諒迎戰，又大敗。遂棄太平，遁走江州。元璋兵乘勝取安慶，長驅至江州。友諒戰敗，遂棄江州，挈妻子奔武昌。吳宏以饒降，王溥以建昌降，胡廷瑞以龍興降。

北齊世祖武成皇帝，諱湛，神武皇帝第九子，孝昭皇帝之母弟也。天保初，進爵為王，拜尚書令，尋兼司徒，遷太尉。乾明初，楊愔等密相疏忌，以帝為大司馬，領幷州刺史。帝旣與孝昭謀誅諸執政，遷太傅、錄尚書事、領京畿大都督。皇建初，進位右丞相。孝昭幸晉陽，帝以懿親居守鄴，政事咸見委託。二年，孝昭崩，遺詔徵帝入統大位。天統四年十二月辛未，太上皇帝崩於鄴宮乾壽堂，時年三十二，諡曰武成皇帝，廟號世祖。五年二月甲申，葬於永平陵。

二〇一一年十二月十七崩於野戰列車中，年六十九，尋報知中國，乃發喪，殯于錦繡山宮。二十日之二十七日，受各國弔唁，韓乃許其前大總統盧武鉉之遺孀并現代集團總裁玄貞恩赴喪。會其幼子正恩，二十九日行追悼大會，時萬民似哭號狀。正日嘗親視軍工，頒其政令曰先軍政治，萬事關軍部爾後白於民，軍者國之本也，朝鮮軍遂為亞細亞洲第四。然豈不聞苦難行軍時，正日仍事其豪奢，縱其臣崔龍海等放縱，民之疾苦，蓋莫能問，而宮闈之內，又不能守其終節，畿內之外，野有餓殍。

初，德意志二戰新敗，百物凋敝。美利堅以馬歇爾計劃，助西歐羅巴振工肆，以抗蘇聯、東歐聲勢。一九五一年，法蘭西、聯邦德國暨西歐羅巴四國立約，法、德界首之煤、鋼資材，悉歸各國共管，關稅自免。法、德百年所爭之最者，煤、鋼也；既約共用，兩國卒相與歡。一九五七年，法蘭西終允薩爾保護領歸西德，置為薩爾州。翌年，煤鋼共同體六國復組歐洲經濟共同體、歐洲原子能共同體，為歐洲聯盟之先聲。

羊侃，字祖忻。南梁泰山樑甫人也。泰山羊氏子。父祉，仕魏為侍中，恥為北朝臣，嘗囑侃等南歸。侃有勇力，莫折念生據秦州反魏，魏遣蕭寶夤往討，侃從之，射殺賊酋莫折天生。尋以功領泰山太守，乃舉徐州之地歸梁。魏兗州刺史羊敦拒之，侃謀不遂，於是築城十餘固守。魏人聞之駭甚，益其封以冀效忠，侃斬魏使。受南朝封。魏乃遣高歡、尒朱陽都以軍十萬討之，重圍侃而不克，侃自圍中逸，遂散其眾而南走。梁武帝大通三年，侃至石頭。兄弟皆拜刺史，武帝以羊氏為山東衣冠，特優寵之。侃自北來，時人謂曰虜，侃以為恥，及中大通四年北伐，武帝令侃與元法僧同行，侃以元氏虜姓也，不從，武帝強之，勉而行。旋罷軍歸。五年，為晉安太守，討閩越山賊有績。太清元年北伐，為元帥蕭淵明副，淵明不能用侃謀，遂陷於魏，侃部無傷而還。太清二年，侯景作亂。武帝聞侃計，侃曰「景反跡久見，或容豕突，宜急據採石，令邵陵王襲取壽春。景進不得前，退失巢窟，烏合之衆，自然瓦解。」時論以為非，竟不納。及景軍入石頭，城中塗炭，侃子鷟為侯景所獲，示侃，侃曰「我傾宗報主，猶恨不足，豈復計此一子，幸汝早能殺之。」景無以對，復遣儀同傅士哲往說之，士哲詞窮而服其德。時唯侃部據守東掖門，侯景計百出，火、木驢、登城樓車無所不用，卒不能克。侃特善守城之術，景為之沮。是年十二月，以疾卒於建康城內，年五十四。自後城中失持，乃至武帝囚崩。子鷟、鶤、球。

初，羅馬神父李科羅在廈傳教，成功禮之，延為幕客。當是時，華人之在呂宋者數十萬人，久遭西人苛待。諸將議取呂宋為外府。成功使李科羅至馬尼拉，說呂宋總督入貢，而陰檄華僑起事，將以舟師援之。事洩，西人戒嚴，集兵馬尼拉，毀城裂砦，以防竊踞。而華人已起矣，鏖戰數日夜，終不敵，死者數萬人。或駕小舟至臺灣，多溺死。成功撫之，而呂宋仍俶擾，又慮鄭師往討，乃命使者隨李科羅乞和。諸將欲問罪，未出師，而成功病革矣。

三十五省十二直轄市二地方一特區列如下。綏遠省治歸綏、熱河省治承德、遼北省治遼源、安東省治通化、松江省治牡丹江、合江省治佳木斯、遼寧省治瀋陽、吉林省治吉林、察哈爾省治張垣、河北省治清苑、山西省治陽曲、黑龍江省治北安、嫩江省治齊齊哈爾、興安省治海拉爾、江蘇省治鎮江、安徽省治合肥、浙江省治杭州，遷臺後治大陳島、福建省治福州，遷臺後治金門、江西省治南昌、山東省治濟南、河南省治開封、湖北省治武昌、湖南省治長沙、廣東省治廣州、廣西省治桂林、四川省治成都、貴州省治貴陽、雲南省治昆明、西康省治康定、陜西省治西安、甘肅省治蘭州、青海省治西寧、寧夏省治銀川、新疆省治迪化，遷臺後治臺北、臺灣省治臺北，後遷治南投。以上三十五省。西藏地方治拉薩、蒙古地方治庫倫。以上二地方。海南特別行政區治海口。哈爾濱、瀋陽、大連、北平、天津、上海、南京、青島、漢口、廣州、重慶、西安、臺北、高雄為直轄市，隸行政院。

二十六年十月至三十一年，盛世才據新疆，邊卡軍凡一團，下轄騎兵連三。於賽圖拉卡、康西瓦卡、蘇蓋提卡及哈拉賽卡各駐一排設防，緣邊巡邏。並陰設倉廩於明立克下、阿吉欄杆、阿克塞欽、林濟塘四處。其防線之長也，軍吏甫下車，將往巡邊，庶幾半年。及復賽圖拉哨所，逾半年，則返葉城休整。據傳時哨所內僅煤油燈一盞，素所食者惟玉米饘耳，且亦間或不得也。天大寒，則取牛矢焚之，相擁於前。雖不足暖，而不復增其寒。如是，斯三地駐軍，荷八百里守邊之重任，直至於共和國。

帝國肇始之初，征服者取斯拉夫諸部男子勇健者，改其宗教，易之他服，配戴則干將莫邪，列陣則蓄銳於後，是為新軍（Yeniceli）非大圍不解不用，非戰局不明不出，故屢戰屢勝。由是驕橫，以降數帝，復詔選突厥部勇士入，世襲罔替，諸將漸以高位居上，不恃君，遂難以節制，以致屢廢君王，亂朝綱，馬哈茂德二世以國家遲滯，方略不展，嘗惡之，及改革，盡廢新軍。

雍熙二年二月，繼遷陷銀州。轉徙無常處，復連娶豪族，漸以強大，而西人以李氏世着恩德，往往多歸之。繼遷因語其豪右曰：「李氏世有西土，今一日絕之，爾等不忘李氏，能從我興復乎？」衆曰：「諾。」遂與弟繼衝赴夏州詐降，誘殺曹光實於葭蘆川。因襲據銀州，復破會州，焚城郭而去。事聞，朝廷遣知秦州田仁朗等將兵討之。

天寶九載，妃復得譴還外第，國忠謀於吉溫。溫因見帝曰︰「婦人過忤當死，然何惜宮中一席廣為鈇鑕地，更使外辱乎。」帝感動，輟食，詔中人張韜光賜之。妃因韜光謝帝曰︰「妾有罪當萬誅，然膚髮外皆上所賜，今且死，無以報。」引刀斷一繚髮奏之，曰︰「以此留訣。」帝見駭惋，遽召入，禮遇如初。因又幸秦國及國忠第，賜兩家鉅萬。國忠既遙領劍南，每十月，帝幸華清宮，五宅車騎皆從，家別為隊，隊一色，俄五家隊合，爛若萬花，川谷成錦繡，國忠導以劍南旗節。遺鈿墮舄，瑟瑟璣琲，狼藉於道，香聞數十里。

是作所演，不知何世。謂日本國有SIBYL系統，一人之所思，皆見明察。因得絕惡於未萌，懲奸於未知。所仰賴者，犯罪係數也。以色相別之，清者純良，濁者不逞。厚生省下置公安局，其吏數人，執銃行事，以抑奸邪。監視管宜野座伸元、常守朱。執行官狡噛慎也、征陸智己、縢秀星、六合塚彌生。本事要角也。及後伸元左遷執行官，以霜月美佳補之。會智己戰歿，秀星失蹤，東金朔夜、雛河翔繼而代之。
漢楚元王劉交，字游，高祖同父少弟也。好書，多材蓺。高祖既為沛公，交與蕭、曹等俱從。西攻南陽，入武關，與秦戰於藍田。至霸上，封文信君，從入蜀漢，誅項籍。即帝位。立交為楚王。王二十三年薨，子郢客嗣。薨，子戊嗣。景帝即位，以親親封元王寵子五人：禮為平陸侯，富為休侯，歲為沈猶侯，埶為宛胊侯，調為棘樂侯。戊稍淫暴，與吳王反，自殺。景帝乃立平陸侯禮為楚王，奉元王後。薨，子道嗣。薨，子注嗣。薨，子純嗣。薨，子延壽嗣。延壽立三十二年，國除。

又疏陳政體宜崇簡要，略謂：「皇上廣開言路，諸臣條奏苟有可取，無不通行訓諭，惟是積習疲玩已久，煌煌聖諭，漠不經意，輕褻甚矣。臣以為諸臣條奏，或非大體所關，或非時務所急，原不必悉見明文。若事關切要，聖慮折中，期於必行者，即降諭旨，宜重考成。度其事之難易，限年興革。如仍前玩視，於本案外重治以違旨之罪。此教令之宜簡也。六部則例日增，律不足，求之例；例不足，求之案：陳陳相因，棼亂如絲。論者謂六部之權，全歸書吏。非書吏之有權，條例之煩多使然也。臣以為當就現行事例，精審詳定，取切於事理者，事省十之五，文省十之七，名曰簡明事例，使當事各官得以知其梗概，庶不至聽命於書吏。此則例之宜簡也。考功、職方，議功議過，使百僚知勸懲也。現行之條，苦於太繁太密，不得大體。嘗見各直省州縣有蒞任不及一年，而罰俸至數年十數年者，左牽右掣，動輒得咎。且議處愈增愈密，規避亦愈出愈奇，彼此相遁，上下相詭，非所以清治道也。臣以為各官處分，凡關於國計民生，官箴品行，不妨從重從嚴；其事涉細微，無關治體，與夫苛責太深，情勢所難者，當準情酌理，大加刪削。此處分之宜簡也。」疏入，上嘉納。旋召入對，論時事至為流涕。

咸通四年，出為義成軍節度使，時黃河水泛，屢壞堤壩，倣乃令改其河道，兩月而成，并進工圖於上，上嘉之。尋任兵部尚書。咸通末，入相，封蘭陵郡開國候。少頃，寇盜起於嶺南，在朝同列多忌倣性耿直，遂出倣為嶺南節度使，在任清廉，珍寶奇物不入公門，時其家人患疾，醫乃取公庫所存烏梅醫之，倣不從，乃欲歸京，途買藥於市，遇盜賊，不至京師而卒。倣工於詩賦，存《享太廟樂章》一篇。

三代之時，天下有國千萬，言語不通。周既王，始有雅言。諸子著作，皆以雅言。及周道微，天下紛亂，言語異聲，文字異形。尤是楚語至不同也。秦始皇帝混一車書，獨用秦篆，各地方言日合。然至於許慎之世，說文解字之所錄，亦有同義而音異之字，多有「某地曰某為某」之訓。蓋天下文字雖一，而言語未統也。此上古音也。古語於語法異於今音，可見諸尚書。

時交趾大亂，十二使君爭長。南晉王昌文、天策王昌岌名為交趾之君，實則偏安古螺，不能號令群雄。南晉王索貢於帝，帝不許，遂與天策王圍華閭。帝懼，遣子丁璉入質，二王執之。二王縛璉於竿上，謂帝曰：「不降則殺璉。」帝怒曰：「大丈夫以功名自許，豈效兒女之愛子耶！」拈弓欲射璉。二王大驚，遂班師焉。群臣以帝戰無不勝，尊帝為「萬勝王」。

元帝渡江，徐州半失。僑置淮陽、陽平、濟陰、北濟陰四郡。琅邪郡南寓者，僑置本郡并懷德縣。置南東海、南琅邪、南東平、南蘭陵等郡於江乘。置郯、朐、利城、祝其、厚丘、西隰、襄賁七縣於曲阿。割武進爲臨淮、淮陵、南彭城等郡，置南徐州。僑置頓丘郡，屬北徐州。義熙七年，以淮北爲北徐州，淮南爲南徐州。徐、幽、冀合爲徐州。幽、冀無所治、屬縣，唯存其名耳。

處本州最北。近靑森縣中央。津輕地方即是縣以西之域，而市居此地方北東部。市與東津輕郡町村同爲東靑地域。市中闊原，靑森平野也。北面靑森湾，陸奥湾之支也。自南至東，綿亙八甲田山、東岳山地，奥羽山脈北端也。西則梵珠山地，津輕半島之脊也；又有夷疇，津輕平野也。其闠闤之地，带以青森湾，延至青森平野，長敷若扇。斯市也，政樞是執，食貨亦暢，通運疏瀹，津帆翳日。

電腦者，一稱計算機（或謂電腦屬計算機之一種），如令執事，能記憶，若有神，自算辨，機器也。一體多能，奇巧繁夥。所以批文牘、享耳目、充般樂、查學理、拓事用、資術業者也。西元一九四六年，美人馮諾伊曼作之。初制宏拙，大如宮室，形隻莫御。及諸藝日進，電路集成芯上，始有微巨之體別、案膝之異載，而漸為民生日用者矣。大者其厚盈尺，小者薄如楮頁。今蘋果公司電腦，制薄如冊，值甚昂貴，亦以遊藝獨到、耳目一新稱。坊民嗤嗤，皆欲有之為樂。

路加書述，馬利亞待嫁，天使加百列臨，告將以童身受聖靈孕，生上帝子，當名耶穌，乃救萬民者。時羅馬皇帝奧古斯都，詔天下人民各歸城登籍。是乃居里扭為敘利亞總督時之首次也。彼與夫自加利利之拿撒勒詣猶太，經伯利恆。旅舍俱無空房，遂宿其外。馬利亞誕耶穌於馬廄。謂馬廄者，以聖經版本之異，或飼槽，或畜欄。伯利恆，大衛王所居，又約瑟為王裔，基督生茲，應以色列之預言矣。是夜，天使報牧羊者喜信於鄰野，天軍謳歌歸榮上帝。眾牧入城，訪得聖嬰，乃大喜，傳頌遍城。

十九年以後，克林拜中共北平市委軍委書記，河北直南特委軍委書記兼大名中心縣委書記，又從黨之秘密事也。二十二年春，於抗倭同盟軍十八師為軍事事也。二十三年十月，中共西安市委書記魏光波等被逮，他委員移外，諸黨組織處無領狀。以繼頻領諸黨結為革命鬥，克林與崔廷儒、孫作賓是二十四年八月復為中共臨時陝西省委，克林拜書記也。

天啟元年三月，女貞陷明瀋陽，守將尤世功、賀世賢死之。明戰女貞於渾河，王師敗績，在陣諸將殉國。須臾，女貞復克遼陽，京師戒嚴。天啟五年春正月，女貞克旅順。六年，女貞圍寧遠，賴袁崇煥等據守得全。二月，加崇煥僉都御史，專理軍務，駐節寧遠。天啟七年三月，女貞寇朝鮮，五月，女貞圍錦州，擊寧遠，不克，圍乃解。

新界之有名大帽山者，為崇峻。其狀如覆。其東沙田、大埔，居緣河畔，西為元朗，沃野千里，地靈人傑，古來出進士。大埔東有山曰八仙嶺，若八仙列陣；有海曰吐露港，水淺而恢宏，古有美珠出。沙田以東有馬鞍山，山之東為西貢半島，至東蚺蛇尖，險峰指天也。元朗之南，曰屯門、曰青山，石多而土少。及海，有大嶼山，為香港之大島，其上山巒起伏，至高處鳳凰山，可以觀日候旭。元朗之北曰米埔，有濕地，美鳥居焉，而污水自后海灣流入，多害人畜者。至北流浮山、打鼓嶺，氣候大異於香港，冬雨雪。

中華民國三十八年、公元一九四九年十月元日，中華人民共和國立，都北平，改北京。立五大行政區，分中華為三十省，十二直轄市，五行署區，並自治區、地方、地區各一，多沿民國舊制。此後十數年間，數年一變，至一九六八年方定，時分廿二省、五自治區、三直轄市。省下分地級、縣級、鄉級，各地名號均異，按方俗名之。地級含地級市、地區、自治州、盟。縣級含市轄區、縣級市、縣、自治縣、旗、自治旗、特區、盟區、林區。鄉級含區公所、鎮、鄉、蘇木、民族鄉、民族蘇木、街道。鄉級之下，在野稱村、在國稱社區，由民自理。省級之長曰省委書記，省長居其左，以黨領事也。至一九九七年，香港特別行政區立，越二年，澳門特別行政區立，遂成今貌。分廿三省、五自治區、四直轄市、二特別行政區，合三十四部。

以軍因先詢所釋人質，周知劫匪內情，複遣特工，佯作灑掃者，入機場，私匿攝像機，盡錄樓內匪兵分佈。又以事發航站樓為本國索耐而博內公司所造，得圖紙，更考美國所供衛星地圖，盡得其詳。乃於軍營內仿建其樓以供擘劃，其間道路屋宇、甚或樓梯門坎，分毫不差。恐事不密，乃留其瓦工曰：「左右無事，軍營內率皆我國精兵，爾儕難得一見，但在營內盤桓數日無妨。」
書所稱述，獨二篇為尤著，西洋綴聞之士，皆能言之。其一篇曰〈爭自存〉，其一篇曰〈遺宜種〉。所謂爭自存者，謂民物之於世也，樊然並生，同享天地自然之利。與接為構，民民物物，各爭有以自存。其始也，種與種爭，及其成群成國，則群與群爭，國與國爭。而弱者當為強肉，愚者當為智役焉。迨夫有以自存而克遺種也，必強忍魁桀，趫捷巧慧，與一時之天時地利洎一切事勢之最相宜者也。且其爭之事，不必爪牙用而殺伐行也。習於安者，使之處勞，狃於山者，使之居澤，不再傳而其種盡矣。爭存之事，如是而已。是故每有太古最繁之種，風氣漸革，越數百年，或千余年，消磨歇絕，至於靡有孑遺，如卵學家所見之古禽古獸是已。此微禽獸為然，草木亦猶是也；微動植二物為然，而人民亦猶是也。人民者，固動物之一類也。達爾文氏總有生之物，而標其宗旨，論其大凡。

《論語》古二十一篇（出孔子壁中。兩子張如淳曰分堯曰篇。後子張問：何如可以從政已？下為篇名曰《從政》），《齊》二十二篇（《多問王》、《知道》。如淳曰：《問王》、《知道》，皆篇名也。）；《魯》二十篇；《傳》十九篇；《齊說》二十九篇；《魯夏侯說》二十一篇；《魯安昌侯說》二十一篇；《魯王駿說》二十篇；《燕傳說》三卷；《議奏十八篇》（石渠論）；《孔子家語》二十七卷（非今所有家語。）；《孔子三朝》七篇）；《孔子徒人圖法》二卷，凡《論語》十二家二百二十九篇。

王既踐祚，遣正議大夫程鵬朝大明。至福州，福建按察司以鵬等私通貨賄，當付有司。憲宗宥之，賞賚如故。七年，復上貢，并報皇帝中山王薨，請冊新主。憲宗命戶科都給事中丘弘、行人司行人韓文為冊封正副使行禮，弘至山東卒，改命兵科給事中官榮。八年，復上貢。福建有司上言，琉球有以貢至內地者，潛居不還，已成家業，當遣返。禮部定議，其人若經戶部勘合，許入籍。是年，冊封使至球陽，封圓為中山王。秋，王遣使謝恩，還，經福州修船，有球人殺人劫財。事聞於憲宗，乃令王二年一貢，著為制。十年，復上貢。憲宗諭王究治惡人，以表忠順。成化十一年，復遣使入貢，會大明立皇太子，球使請依朝鮮、安南例賜勅齎回，禮部以球陽為海國，不當賜，憲宗以其忠順可嘉，特命降勅，並以錦幣。成化十二年夏七月，王薨，壽六十二。葬於見上森陵。弘治十四年，遷葬玉陵。世子眞年幼，群臣乃立王弟宣威為王，是為尚宣威王。

幹索大法信眾甚急。四月二十四，其眾集天津教育學院請願。公安局遣警察驅之，有被毆傷者。翌日，有萬餘信眾集於京之府右街、西安門大街訟，號曰四二五上訪。總理朱鎔基會其眾。諭以理，眾散。幹讒於黨總書記江澤民，言鎔基之軟弱，議鎮壓之。澤民聞之怒。是年六月，審四月集會者百餘人。十日，立六一〇辦公室。七月廿二日，禁法輪功。并禁其典籍、徽章。

清咸豐八年《天津條約》訂，漢口為一商口於外，十一年開之。既，英、德、俄、法、日劃租界焉。長江航、茶之業為英國營，達。當此之時，漢口達於上海、廣州之市，謂之「東方芝加哥」。同治三年，漢口後城築，是為今漢口之雛也。光緒十五年，張之洞遷湖廣總督，興洋務，立漢陽鐵廠、湖北槍炮廠。張公之督鄂，築鐵路、興教育，京漢鐵路、兩湖書院成焉，武漢蜚聲中外。三十一年，張公籌銀八十萬，修後湖長堤，除水患，保京漢鐵路之安。堤內涸土十萬畝，為今漢口之擴基。

至今所見，國所領者，五十州一區，另有數海外領。方九百有五十萬公里，口三億。地多處北美洲，西濱太平洋，東臨大西洋，北鄰加拿大，南接墨西哥。是國之制，曰聯邦，國之元首，稱總統，為民所舉，四年一任，允連任一。國之政體，「三權分立」也，云何三權？曰總統、曰國會、曰最高法院是也。美利堅憲法，以「制權力、重自由、尊民主」為旨，以為國本也。以史觀其所盛，多仗天下移民之力也。

夢蓮湖，處加拿大境，班夫國家公園內，在十峰谷下。冰川湖也。方圓半平方公里。每歲六月，湖中巖粉折光，碧水一色，湖山輝映，如臨仙境焉，遊人皆慕名而至，欲徒步以窮其景，有巖石堆小徑，前後三百米，攬勝復可登高，獨爲人所鍾。復有慰寧湖一徑，前後三千米，起落九十米，行至終，可登湖之高處，再則無徑可尋矣，需自探幽以盡其勝。

光岡威一郎，佐賀縣武雄市人。増田義一，新潟縣上越市人，讀賣新聞記者，後爲衆議院副議長，又長大日本印刷社。明治二十八年此二人立「大日本實業學會」。三十年六月十日，創《實業之日本》。是食貨之雜誌，亦學會之誌。三十三年，威一郎疾，雑誌編集、刊行之權悉委於増田。増田遂設實業之日本社。雖然，實業社以三十年六月十日爲創業日，《實業之日本》創刊之時也。按，昭和四十年，改《實業》誌名之「之」字為「の」。

河套平原於中國內蒙與寧夏之內，源黃河沿岸之沖積，而成平原。括賀蘭山以東銀川平原（亦稱西套平原），內蒙狼山、處大青山南之後套平原及土默川平原（亦稱前套平原），方約二萬五千平方公里。乃鄂爾多斯高原與賀蘭山、狼山、大青山間之陷落地區。地勢平，土質沃，有黃河灌溉之利，為寧夏與內蒙古農業區和商品糧基地之重地。

豨者，宛句人也，不知始所以得從。及韓王信反入匈奴，上至平城還，豨以郎中封為列侯，以趙相國將監趙、代邊，邊兵皆屬焉。豨少時，常稱慕魏公子，及將守邊，招致賓客。常告過趙，賓客隨之者千餘乘，邯鄲官舍皆滿。豨所以待客，如布衣交，皆出客下。趙相周昌乃求入見上，具言豨賓客盛，擅兵於外，恐有變。上令人覆案豨客居代者諸為不法事，多連引豨。豨恐，陰令客通使王黃、曼丘臣所。漢十年秋，太上皇崩，上因是召豨。豨稱病，遂與王黃等反，自立為代王，劫略趙、代。上聞，乃赦吏民為豨所詿誤劫略者。上自擊豨，破之。語在高紀。

金正日（朝鮮文：김정일），故朝鮮僭主，金氏朝鮮第二代國君。主體卅一年生於俄羅斯哈巴羅夫斯克。父日成，先國主也。母金正淑，游擊軍士也。二戰時，日成領朝鮮死士，為圖復國也。會金氏營中，同為赤黨徒。後娶金氏，出二子，正日為長。時日本盛，據朝鮮，其眾不能敵，走入蘇聯。屯伯力，生正日。故以俄文名之尤里。而朝鮮史志，偽號之生於白頭山密營，生時雙虹垂天，太白光耀，然正日每逢俄人，親切備至，據此庶幾可知其實矣。

淺野家老（家之至臣也），大石內藏助也。是日大石召眾臣，曰：「我家不幸，君侯身死，城池見奪。論其所由，鼠輩我君是辱也，將軍乃弗加之罪！古雖云：『君辱臣死』，今我君見辱，正我臣死節之時！惟死難生易，君讎未報也，是以至此，不敢擅專，敢問眾議。」一時紛紜，眾口悠悠焉。大野九郎兵衛對曰：「方城落矣，殉君黃泉，臣之際也。惟我君血脈絕矣。幸君弟尚存，未若立君弟為新君，以大學殿，伺機復興可也。」

十四年，大婚，娶孝欽侄女孝定皇后。十五年，始親政。翁同龢、汪鳴鑾、孫家鼐、文廷式、志銳為帝黨，以抗孝欽。二十年，日本伐朝鮮。帝遣兵救之，大敗，北洋水師精銳盡散。遣李鴻章定約於日本馬關，承認朝鮮之獨立，割臺灣於日本。自是，帝深憾大清之敗，欲仿日本之制，銳意革新變法。二十四年，用康有為、梁啟超，行新政，欲盡除孝欽之黨。事聞於孝欽，孝欽幽禁帝於中南海涵元殿，詔以孝欽訓政。復遣剛毅盡捕維新之黨，變法遂廢。孝欽欲廢帝，以端郡王載漪子溥儁為大阿哥，天下大譁，事遂寢。二十六年，端王欲以拳匪抗泰西之兵，孝欽從之，遂與泰西列國宣戰。泰西八國破京師，孝欽與帝走之西安。翌年，與泰西列國定約，始得返京。

初為拜占庭帝國屬土，十世紀中首立國；十五世紀末為鄂圖曼帝國所滅。一八七八年得俄羅斯之助而復獨立，一八八二年定國號曰塞爾維亞王國，後逐併南之科索沃、馬其頓等地。一戰後，得北側之斯洛維尼亞、克羅埃西亞、波士尼亞、佛伊弗迪納，易國號曰塞爾維亞人、克羅埃西亞人、斯洛維尼亞人王國，一九二九年復改曰南斯拉夫王國。
民國三十八年(一九四九年)二月，由西北野戰軍二縱三五九旅改中國人民解放軍二軍五師，領十三、十四、十五團，師長徐國賢，政委李銓也。其前身為二十二年(一九三三年)八月立之中國工農紅軍六軍團，二十六年(一九三七年)八月改編為八路軍一二零師三五九旅焉。抗倭兵時，其師及前身會之岢嵐、邵家莊、上下細腰澗、百團大戰諸重役戰，殲一萬五千九百七十七人也。解放戰時，會之中原突圍、晉西南、汾孝、陝北三戰三捷、沙家店、運城、宜川、西府隴東、荔北、扶眉諸重役戰耶。一九四九年十月進新疆。一九五二年三月，五師十三團（紅軍團，欠三營）調五軍十五師也。一九五三年三月，五師整為新疆農建一師，其師直一部立阿克蘇軍分區中樞，十四、十五、十三團三營各一部及二軍教導團之邊卡營合為步兵四師十一團（以十四團為主）也。

《顏氏家訓》者，北齊顏之推作，書成於晚暮之時，憶嚮昔處世接物之過，總為人踐世之道，以提撕子孫，教化明理。《序致第一》曰：「夫聖賢之書，教人誠孝，慎言檢跡，立身揚名，亦已備矣。魏晉已來，所著諸子，理重事複，遞相模效，猶屋下架屋，床上施床耳。吾今所以復為此者，非敢軌物範事也，業以整齊門內，提撕子孫，夫同言而信，信其所親；同命而行，行其所服。禁童子之暴謔，則師友之誡，不如傅婢之指揮；止凡人之鬥鬩，則堯舜之道，不如寡妻之誨諭……」。凡二十篇，曰序致、曰教子、曰兄弟、曰後娶、曰治家、曰风操、曰慕贤、曰勉学、曰文章、曰名实、曰涉务、曰省事、曰止足、曰诫兵、曰养心、曰归心、曰书证、曰音辞、曰杂艺、曰终制。

貂蟬，又作刁蟬，貂嬋，世傳爲美女。《漢書通志》載云：「曹操未得志，先誘董卓，進刁蟬以惑其君。」俗謂王允進之以間董卓、呂布。《三國志》云：卓常使布守中合，布與卓侍婢私通，恐事發覺，心不自安。或以此侍婢爲貂蟬。元雜曲《錦雲堂暗定連環計》言其字紅昌，任昂女也。至《三國演義》，增加細情，始臻豐滿。

佛教本無論神者，多弘佛陀修身原旨，使得渡化。佛涅槃後百年，教分二部，上座、大眾也。上座部之法多南傳，仍道修身，以成阿羅漢，以其渡一人也，曰小乘。大眾部之法多北傳，道助人行善，以成菩提薩埵，入世更渡人，曰大乘。此二者，佛教之大宗也。小乘以世有一佛，傳於斯里蘭卡、緬甸、泰國；大乘以世皆可成佛，傳於中國、日本、朝鮮。

魏置相，相田文，吳起不悅，謂文曰：「請與子論功，可乎？」田文曰：「可。」起曰：「將三軍，使士卒樂死，敵國不敢謀，子孰與起？」文曰：「不如子。」起曰：「治百官，親萬民，實府庫，子孰與起？」文曰：「不如子。」起曰：「守西河而秦兵不敢東鄉，韓、趙賓從，子孰與起？」文曰：「不如子。」起曰：「此子三者皆出吾下，而位加吾上，何也？」文曰：「主少國疑，大臣未附，百姓不信。方是之時，屬之於子乎？屬之於我乎？」起默然良久曰：「屬之子矣。」文曰：「此乃吾所以居子之上也。」

太平二年，魏大將軍諸葛誕據壽春來降，魏人圍之。遣朱異、唐咨等往救，復使奉與黎斐解圍。奉為先登，屯於黎漿，力戰有功，拜左將軍。景帝即位，與張布謀，欲誅孫綝，布曰：「丁奉雖不能吏書，而計略過人，能斷大事。」帝召奉告曰：「綝秉國威，將行不軌，欲與將軍誅之。」奉曰：「丞相兄弟友黨甚盛，恐人心不同，不可卒制，可因臘會，有陛下兵以誅之也。」帝納其計，因會請綝，奉與張布目左右斬之。遷大將軍，加左右都護。永安三年，假節領徐州牧。六年，魏伐蜀，奉率諸軍向壽春，為救蜀之勢。蜀亡，軍還。

正始十年正月，車駕朝高平陵，爽兄弟皆從。懿部勒兵馬，先據武庫，遂出屯洛水浮橋。奏爽曰：「臣昔從遼東還，先帝詔陛下、秦王及臣升御床，把臣臂，深以後事為念。臣言『二祖亦屬臣以後事，此自陛下所見，無所憂苦。萬一有不如意，臣當以死奉明詔。』黃門令董箕等，才人侍疾者，皆所聞知。今大將軍爽背棄顧命，敗亂國典，內則僭擬，外專威權；破壞諸營，盡據禁兵，群官要職，皆置所親；殿中宿衛，歷世舊人皆復斥出，欲置新人以樹私計；根據槃互，縱恣日甚。外既如此，又以黃門張當為都監，專共交關，看察至尊，候伺神器，離間二宮，傷害骨肉。天下洶洶，人懷危懼，陛下但為寄坐，豈得久安！此非先帝詔陛下及臣升御床之本意也。臣雖朽邁，敢忘往言？昔趙高極意，奏氏以滅；呂、霍早斷，漢祚永世。此乃陛下之大鑒，臣受命之時也。太尉臣濟、尚書令臣孚等，皆以爽為有無君之心，兄弟不宜典兵宿衛，奏永甯宮。皇太后令敕臣如奏施行。臣輒敕主者及黃門令罷爽、羲、訓吏兵，以侯就第，不得逗留以稽車駕；敢有稽留，便以軍法從事。臣輒力疾將兵屯洛水浮橋，伺察非常。」爽得懿奏事，不通，迫窘不知所為。大司農沛國桓範聞兵起，不應太后召，矯詔開平昌門，拔取劍戟，略將門候，南奔爽。懿知，曰：「範畫策，爽必不能用範計。」範說爽使車駕幸許昌，招外兵。爽兄弟猶豫未決，範重謂羲曰：「當今白，卿門戶求貧賤復可得乎？且匹夫持質一人，尚欲望活。今卿與天子相隨，令於天下，誰敢不應者？」羲猶不能納。侍中許允、尚書陳泰說爽，使早自歸罪。爽於是遣允、泰詣懿，歸罪請死，乃通懿奏事。遂免爽兄弟，以侯還第。

常並生於稀土金屬，蘊藏位次第四。地殼之內，千萬而九十有一，幾近於硼。一八四一年，瑞典化學家莫桑德（Carl Gustaf Mosander）自鈰鹽中取釹鐠化合物，時未知鐠在其中。一八八五年，奧地利化學家韋斯柏（Baron Carl Auer von Welsbach）分釹鐠化合物為二，始得鐠。

製啤，始則澱粉、麥汁，而終於醇啤。澱粉化糖，然後洗槽、離汁。其舊以麥芽皮殼隔濾，今則以機棙壓之。其味每洗每異，遂有連洗之法。次，入麥汁於銅鍋，煮沸，蒸水凝糖，配啤華，苦隨其量。而後冷卻，加酵母發之，一周或一月，視濃稀之率為準。久之懸質垽而啤酒升，成矣。或析之兩期，所以緩其腐也。其中則水、澱粉、酵母、酒花、清藥而已。

太和三年，李宗闵荐牛僧孺，召为兵部尚书。早期因與皇甫湜、李宗閔兩人批評宰相李吉甫，李吉甫被貶淮南節度使，李吉甫之子李德裕遂與之相惡。牛僧孺與李逢吉、李宗閔等引為一黨，李德裕亦廣結朝士以相磨軋。以牛僧孺、李德裕分別為首的兩大派系，互相爭權。牛僧孺當權時，李系官僚被放逐邊疆；李德裕當權，牛系官僚也被驅逐到邊疆。史稱“牛李黨爭”。文宗曾有“去河北賊易，去朝廷朋黨難”的感慨。後來不管牛黨或李黨都必須跟宦官合作，倚靠宦官提拔。

唐高祖武德五年置州，以其境天台山得名，曰台州。及宋室南渡，以臨海為陪都。明洪武元年改元台州路為台州府。仍治臨海。清因襲之。民國元年廢府。三十七年，改浙江省第六行政督察區。西元一九六二年，置台州專區。七八年，改台州地區。八一年，立椒江市。八六年，以臨海縣為臨海市。八九年，以黃巖縣為黃巖市。九四年，以溫嶺縣為溫嶺市。是年夏七月，升台州地區為台州地級市。遷治椒江區。以故椒江、黃巖二市為椒江、黃巖、路橋三區。

試測金星于西將伏、東初見時，用遠鏡窺之，必見其體，其光皆如新月之象，或西或東，光恆向日。又于西初見、東將伏時，如前法窺之，則見其光體全圓。若于其留際觀之，見其體又非全圓，而有光有魄。蓋因金星不旋地球如月體。乃得齊見其光之盈縮。故曰︰「金星以太陽為心，如圖，月在太陽人目之間，為丙則無光。金星在太陽人目之間，為乙亦無光。若地在戊日丁月之間，則月光滿。若太陽戊在金星甲地球之間，則金星光滿。若在左右，則月及金星各有半光。光之大小如按古圖，不析其理，雖千百世不能透其根也。」
廿三年，瑪竇以故北上南京，不及留駐，乃返。至南昌，准其客居。廿四年瑪竇以西洋曆法，測知日蝕，一時聲名大噪，結交儒士，且受建安王禮待。瑪竇回報耶穌會曰：「吾之所以顯名，實土人未嘗見西洋人。中國人素奇西洋技法，且以吾有過目不忘之法，又通煉金之術，爭相求教；佈教以儒經，亦得其心，更有求天主教者也。」瑪竇乃著《西洋記法》授不忘之術，又以漢文入文，得《交友論》，士人多稱之。翌年，禮安舉瑪竇為中華教省之首，主佈道之事，又瑪竇覲明皇帝，求其護教，並備貢品以助瑪竇。

李德裕：「蜀先主與關羽、張飛同臥起，而稠人廣坐，侍立終日。皆用此道，故能成功。夫禦英傑，使猛將，與見道德之人，接方正之士不同也，不可以繁禮飾貌，以浮辭足言，宜洞開胸懷，令見肝肺。氣懾其勇，恩結其心，雖踞洗召之，不為薄矣。祿山，夷狄之譎詐者也，非將門英豪，草萊奇傑，其戰鬥之氣，擊刺之才，去關、張遠矣！」（《英傑論》）；「魏得關羽，則張遼挾以前驅。故能挫強楚之鋒，取顏良於麾蓋。」（《授何清朝左衛將軍兼分領蕃渾兵馬制》）

既波蘭一役，曼施坦因又定征法策，是為曼施坦因之策。四零年二月一日，任德三八軍軍長，其策以速戰速決出奇制勝為義。其策曰：集戰車之力越阿登森林，速破馬斯河之橋頭堡，迂迴東進而避馬奇諾之防以斷法軍於北。初，德軍未鈉此策，後希特勒甚喜之，二月七日，此策行焉。德軍戰車勢如破竹而不可擋，聯軍大敗，英軍敗走敦克爾克而歸英國，俄而法國滅。曼施坦因於是晉將軍，得騎士勳章。

韋小寶，《鹿鼎記》之主角，史無其人，為金庸所虛擬。小寶於順治十三年生，母韋春花，揚州妓也。一旦胎珠，生小寶，莫知其父，乃以母姓冠之。小寶生長於煙花之窟，不識文墨，然其性聰穎機敏，亦詭巧多詐，於博掩欺詐之屬，無不精善。好聽說書，仰慕俠士，故重情義。一日以因緣入宮，佯裝太監，遂與康熙帝結識，帝重之，以為心腹，歷授以御膳房總管、御前侍衛副總管、都統、撫遠大將軍、通吃伯、通吃侯、鹿鼎公諸位。亦代皇帝落髮欲少林寺，法號晦明。生財有道，初以賭博得資，後以抄鼇拜家致財，平素與重臣交往，頗以貪污飽囊。 其行事圓滑，經歷奇絕，嘗拜師於陳近南，及明室長平公主九難師太。亦受教於海大富、洪安通、澄觀等能人。然懶惰懈怠，武藝疏散，唯精於九難所授之神行百變。

元祐初，入為吏部郎中，遷左司。又遷太常少卿、江淮荊浙發運使。以光祿卿召，遷刑部侍郎，進給事中。純禮凡所封駮，正名分紀綱，皆國體之大者。張耒除起居舍人，病未能朝，而令先供職。純禮批敕曰：「臣僚未有以疾謁告，不赴朝參先視事者。耒能供職，豈不能見君？壞禮亂法，所不當為。」聞者皆悚動。御史中丞擊執政，將遂代其位，先以諷純禮。純禮曰：「論人而奪之位，寧不避嫌邪？命果下，吾必還之。」宰相即徙純禮刑部侍郎，而後出命。轉吏部，改天章閣待制、樞密都承旨，去知亳州、提舉明道宮。

傅燮素疾中官，既行，因上疏曰：「臣聞天下之禍，不由於外，皆興於內。是故虞舜升朝，先除四凶，然後用十六相。明惡人不去，則善人無由進也。今張角起於趙、魏，黃巾亂於六州。此皆釁發蕭牆，而禍延四海者也。臣受戎任，奉辭伐罪，始到潁川，戰無不尅。黃巾雖盛，不足為廟堂憂也。臣之所懼，在於治水不自其源，末流彌增其廣耳。陛下仁德寬容，多所不忍，故閹豎弄權，忠臣不進。誠使張角梟夷，黃巾變服，臣之所憂，甫益深耳。何者？夫邪正之人不宜共國，亦猶冰炭不可同器。彼知正人之功顯，而危亡之兆見，皆將巧辭飾說，共長虛偽。夫孝子疑於屢至，巿虎成於三夫。若不詳察真偽，忠臣將復有杜郵之戮矣。陛下宜思虞舜四罪之舉，速行讒佞放殛之誅，則善人思進，姦凶自息。臣聞忠臣之事君，猶孝子之事父也。子之事父，焉得不盡其情？使臣身備鈇鉞之戮，陛下少用其言，國之福也。」書奏，宦者趙忠見而忿惡。及破張角，傅燮功多當封，趙忠訴譖之，漢靈帝猶識傅燮言，得不加罪，竟亦不封，以為安定都尉。以疾免。

公元前五十八年，羅馬總督凱撒征高盧，大敗之，併其地。復襲日耳曼、不列顛諸地。後屋大維改共和國之制，創元首制，雖未稱帝，實無異矣。史稱羅馬帝國。傳至五賢帝之時，其國盛極，四海昇平。然盛極必衰，五賢帝崩後，外憂內患，其國幾亡，是為三世紀之危。傳至戴安里先，國分東西，各立兩帝，欲改國之弊，稱四帝共治。西羅馬帝國都米蘭，猶以義大利本島為國治之本。然東西兩羅馬帝國，不能同心合力，乃至蠻族犯界，西羅馬帝國終為哥德人所亡。

西元六十五年，皮索黨謀逆未得。其圖也，蘭托拉努撲祿於地，禁軍入而誅之。拉努者，尼祿重臣。其後率眾登高，尊皮索為帝。斯凱維斯者，羅馬政客。自為皮索黨徒，藏劍於衣。會客之時，多屏退左右，又令家奴磨刀。西元六十五年四月十八日，維斯設宴，又釋家奴多人。羅馬風俗者，人之將死，乃賜僕婢珍寶而釋之。有僕曰米利克斯，甚異之，言於內子。其妻曰：「不如告之於君。」四月十九日，克斯入宮，盡述其事於帝。帝震怖，乃系維斯。維斯對曰：「臣磨劍耳，豈有他意！」克斯曰：「近有常客，曰納塔里斯。維斯見客之時，常屏退左右。」有司乃系納塔里斯，拷掠之。里斯自承大逆，其事乃洩。問以名冊，里斯告之。令拷掠維斯，亦承謀反。帝怒，搜捕其徒，凡四十余人。里斯曰：「皮索嘗遣使詣內加。」遂遣使賜死。

安都工隸書，能鼓琴，涉獵書傳，兼善騎射。梁始興內史蕭子範辟為主簿。侯景之亂，太守陳霸先入援京邑，安都引兵從霸先，力戰有功。元帝授猛烈將軍，富川縣子。隨霸先鎮京口，除蘭陵太守。紹泰元年，以功授使持節、散騎常侍、都督南徐州諸軍事。霸先與齊戰於幕府山，命安都領步騎，橫擊其後，齊軍大敗。以功進爵為侯，改封西江縣公。為丹陽尹，出為南豫州刺史。

道相明宗十餘年，明宗崩，相愍帝。潞王反於鳳翔，愍帝出奔衛州，道率百官迎潞王入，是為廢帝，遂相之。廢帝即位，愍帝猶在衛州，後三日，愍帝始遇弒崩。已而廢帝出道為同州節度使，踰年，拜司空。晉滅唐，道又事晉，晉高祖拜道守司空、同中書門下平章事，加司徒，兼侍中，封魯國公。高祖崩，道相出帝，加太尉，封燕國公，罷為匡國軍節度使，徙鎮威勝。契丹滅晉，道又事契丹，朝耶律德光於京師。德光責道事晉無狀，道不能對。又問曰：「何以來朝？」對曰：「無城無兵，安敢不來。」德光誚之曰：「爾是何等老子？」對曰：「無才無德痴頑老子。」德光喜，以道為太傅。德光北歸，從至常山。漢高祖立，乃歸漢，以太師奉朝請。周滅漢，道又事周，周太祖拜道太師，兼中書令。道少能矯行以取稱於世，及為大臣，尤務持重以鎮物，事四姓十君，益以舊德自處。然當世之士無賢愚皆仰道為元老，而喜為之稱譽。

永曆五年春正月，率師而南。二月，舟次平海衛。鴻逵棄揭陽回島。閩撫張學聖按泉，以馬得功襲廈門。鴻逵未至，鄭芝莞無設備，未戰而潰。大學士曾櫻死之。鴻逵至，攻得功。得功不得退，使謂鴻逵曰：『公等家屬皆在安平，脫得功不出，恐不利公家』。鴻逵患之，且不虞成功之驟至也，逸之。四月，成功至自平海，得功去兩日矣。以失律罪殺芝莞。芝莞，成功從叔也。諸將悚懼，兵威復振，凡六萬餘人。鴻逵泊白沙，築寨以居。左先鋒施琅得罪逃於清。是時帝在安隆所。五月，伐南溪。十一月，敗清提督楊名高於小營嶺。十二月，伐漳浦，守將楊世德、陳堯策降。